Americkí demokrati si vykopali hrob - Filip Bajtoš (blog.sme.sk) SME.sk > Blog.SME.sk > Filip Bajtoš > Názory Autor: Filip Bajtoš | 25.9.2019 o 2:36 | Karma článku: 2,58 | Prečítané: 947x Predsedníčka americkej snemovne reprezentantov Nancy Pelosi (Dem.) oznámila podanie ústavnej žaloby - impeachmentu na Donald Trumpa (GOP), ktorá by mu mala vziať funkciu prezidenta Spojených štátov. Má to byť kvôli tzv. "Ukrajinskej afére". Donald Trump mal telefonovať so svojim ukrajinský náprotivkom Volodymyrom Zelenskyjom a z telefonátu malo údajne vyplynúť to, že chce, aby Ukrajina začala vyšetrovať syna Joea Bidena (Dem.) - momentálne jedného z potenciálne najväčších konkurentov prezidenta Trumpa z tábora Demokratickej strany - ktorý predtým pracoval na lukratívnom poste v ukrajinskej plynárenskej spoločnosti. Následne prišla oficiálna ponuka zo strany Spojených štátov voči Ukrajine na takmer štyristo miliónovú pomoc ohľadom nákupu armádnej techniky. Prepis telefonátu nie je verejný a táto pomoc je zatiaľ zastavená. Odhliadnuc od všetkých týchto okolností a celej tejto "aféry", rozoberme si ťah Demokratov na čele s Nancy Pelosi. Pozrime sa na to, ako ústavná žaloba - impeachment funguje, prečo sa Demokratom odvolať Trumpa nepodarí a na záver, prečo bolo toto rozhodnutie chybou. Predsedníčka snemovne reprezentantov Nancy Pelosi ohlasuje podanie impeachmentu na Donalda Trumpa (Evening Standard) Podanie ústavnej žaloby - impeachmentu a celý následný postup sa dá zhrnúť v pár bodoch, počas ktorých si môžeme vysvetliť i predpoklad, prečo sa odvolanie Trumpa nekoná. Hociktorý zo štyristotridsiatich piatich poslancov Snemovne reprezentantov t.j. dolnej komory amerického kongresu môže tento návrh podať. Žaloba následne putuje do Justičného výboru snemovne reprezentantov, v ktorej musí byť schválená. V tomto výbore majú demokrati väčšinu - dvadsaťštyri zo štyridsať jeden mandátov - čiže návrh pravdepodobne prejde. Následne sa žaloba z daného výboru posúva späť do Snemovne reprezentantov a budú o nej hlasovať všetci členovia dolnej komory. Na jej schválenie stačí nadpolovičná väčšina poslancov, a keďže návrh podala Nancy Pelosi ako predsedníčka snemovne a zároveň členka Demokratickej strany, môžeme predpokladať, že návrh v dolnej snemovni podporí celá strana, ktorá v nej má väčšinu - dvesto tridsaťpäť poslancov - a návrh prejde. Týmto schválením sa oficiálne spúšťa proces impeachmentu, ktorý v poslednom kroku môže prezidenta stáť mandát. Návrh žaloby sa posúva do Senátu t.j. hornej snemovne amerického kongresu. Zo všetkých sto senátorov hornej snemovne sa zrazu stáva porota alebo akýsi sudcovský zbor, ktorý nakoniec o osude prezidenta rozhodne. V tejto fáze je na odvolanie prezidenta z funkcie potrebná dvojtretinová väčšina hlasov, čiže šesťdesiatsedem senátorov. Impeachment došiel do tejto časti len dva-krát v histórii a výsledkom hlasovania bolo, že prezident odvolaný nebol. Ak sa tento pokus o odvolanie stane tretím prípadom, ktorý dôjde až sem, výsledok bude úplne rovnaký - prezident odvolaný nebude. Odvolávanie Andrewa Johnsona z funkcie prezidenta v roku 1868 na dobovom obraze (Washington Examiner) Pozrime sa na prvé dva pokusy. Prvým je Andrew Johnson. Odvolaniu síce ušiel len o jediný hlas, bolo to však v dobe tri roky po americkej občianskej vojne (1868), senát mal iný počet členov a fungovanie politických strán nebolo také ako dnes. K dnešnému dňu bližším, druhým pokusom o odvolanie prezidenta bol ten z roku 1998, keď bol odvolávaný Bill Clinton kvôli škandálu s Monicou Lewinsky. A návrh neprešiel, keďže ho v senáte podporilo len štyridsaťpäť senátorov. Štyridsaťpäť republikánov, ktorí nemali v senáte ani len obyčajnú väčšinu, nie to dvojtretinovú. Všetci demokrati boli samozrejme proti návrhu. A tu sa ukázalo, že funkcia prezidenta v tomto momente stojí na tom, či ho naďalej podporuje vlastná strana, resp.: či má stále dôveru kongresmanov. Roku 1974 po afére Watergate bol návrh na impeachment podaný na prezidenta Nixona. Do senátu sa však dostať nestihol. Keď prezident videl, že už v Justičnom výbore ho opustilo viacero republikánov a hlasovali za podporenie žaloby, sám odstúpil a dodnes sa stal jediným americkým prezidentom histórie, ktorý sa predčasne vzdal mandátu. Videl, že ho už vlastná strana nepodporuje, keďže bolo očividné, že škandál rozmerov akým bola Watergate republikánom výrazne uškodil na rozdiel od Clintonovej aféry, počas ktorej sa Clintonovi popularita takmer vôbec nezmenila. A Clintonov prípad tu máme i dnes. Trumpovi táto "ukrajinská aféra" medzi takmer totálnou väčšinou jeho voličov a republikánov takmer vôbec neuškodila, čiže strana nemá dôvod nestáť si za svojim prezidentom. A to je dôvod, prečo ho republikáni v senáte podporia, budú hlasovať proti impeachmentu a prezident napokon odvolaný nebude. Republikánska strana má v senáte väčšinu päťdesiatich troch senátorov voči štyridsiatim piatim demokratom (v senáte sú ešte dvaja nezávislí), čiže demokrati nemajú ani len obyčajnú nadpolovičnú väčšinu, šesťdesiatsedem percentnú. Prečo dnes teda demokrati celé toto odvolávanie vymysleli? Titulka novín z obdobia impeachmentu Billa Clintona (The Washington Post) Pravdepodobne v domnienke, že im to pomôže vyhrať voľby. Táto domnienka je však mylná. Pozrime sa, kto bude pravdepodobným Trumpovým súperom vo voľbách v novembri 2020. Momentálne to vyzerá tak, že to bude niekto z trojice Joe Biden, Bernie Sanders alebo Elizabeth Warren. Všetci ostatní kandidáti na post nominanta demokratov do volieb, akými sú napr.: Kamala Harris alebo Piet Buttigieg sú vo všetkých rebríčkoch výrazne za prvou trojicou. Bernie Sanders a Elizabeth Warren patria do najľavicovejšej (pre republikánov priam extrémistickej) časti Demokratickej strany. Odhliadnuc od toho, že Bernie Sanders nebol schopný tieto primárky o post nominanta vyhrať naposledy, tak obaja sa chcú stať prezidentmi napriek svojim hodnotám. Hoci medzi dnešnou mladou generáciou je silné ľavicové myslenie veľmi populárne, tak na základe svojho presvedčenia a kandidatúry v krajine, ktorá je známa svojim antikomunizmom a silným bojom proti akémukoľvek silne ľavicovejšiemu živlu by s Trumpom zvádzali veľmi ťažký boj. Ako sa teda hovorí, kde sa traja bijú, tretí víťazí a nominantom demokratov sa pravdepodobne stane Joe Biden, ktorý nebude mať voči Trumpovi žiadnu veľkú výhodu. Rovnako ako Trump patrí do politickej generácie bielych starých mužov (sedemdesiatnikov) a obaja budú mať problém hodnoverne zastupovať napr.: problémy rôznych menšín. Na základe tohto kroku predsedníčky Pelosiovej si myslím, že Trump tento duel následne vyhrá. Američania budú svedkom pokusu o odvolanie, ktorý sa bude tiahnuť týždne a napokon bude neúspešný. Jeho voliči sa k nemu ešte viac zomknú, keď uvidia, že demokrati chcú zvíťaziť za každú cenu, a môže to skončiť tým, že bude mať ešte viac hlasov ako pred tromi rokmi. Ak by sa demokrati nezameriavali ešte stále na voľby 2016, ale radšej na tie nadchádzajúce, tak ich šance na víťazstvo by vyzerali omnoho reálnejšie. Absolútne nepochopenie lokálnej politiky Zatemnené mysle. Už 51 rokov. Ďalšie články blogera: Filip Bajtoš Róbert Fico je dnes Dzurindom Smeru alebo Gorila ktorá sa znenazdajky zjavila Študent osemročného Gymnázia na Javorovej ulici. Podpredseda OZ Nespi-Spiš. Spoluorganizátor zhromaždení "Za slušné Slovensko" v Spišskej Novej Vsi. Bývalý predseda Krajskej rady Žiackych školských rád. Vedúci debatného klubu Javorová. Redaktor v lokálnej televízii. Počet článkov 11 Celková karma 3.39 Priemerná čítanosť 1949


Maj ma rád _ Ukradnúť si, čo nám nepatrí, sa nie vždy vyplatí.


source: fineweb

text: Takýto prívarok sme my doma volali "čučpajs" neviem, odkial je takýto názov ,ale je to jednoducho tak. Do kastróla som dala olej, trocha hladkej múky na zápražku, potom som vyliala celú konzervu hrachu , nechala som to trocha povariť. Potom som priliala trocha mlieka. Nakoniec som prívarok rozmixovala ponorným mixerom a dochutila soľou. K jedlu sa hodí mäsko na šťave,alebo špekačka upravená na cibulke. Podávame s chlebom. jozka2, 10. decembra 2013 o 22:58 moje deti ked rastli tak hrachova a sosovicova kasa a so spekackou opecenou,no to bola hostina,casto som robila hrachovy ,,aintoff"s udenym masom,spekacky sme skoro ani neku;povali,ale ked sa robila hrachova kasa a francuzske zemiaky tak to nemohli chybat. Varecha 29/2014: Prázdniny u babičky Časopis Varecha v piatok 1. augusta 2014 v denníku Pravda. Šéfkuchár Jaroslav Žídek: Teším sa, keď mi uvarí manželka Získal 3x ocenenie Gurmán Award – kuchár roka, je majiteľom a zároveň šéfkuchárom reštaurácie Albrecht, môžete ho vidieť na obrazovke a vydal už tri kuchárske knihy – Jaroslav Žídek. Jablková pita Syn sa chystal striekať chardonnay v hone Ingle. Musel som sa poponáhľať. V strede hektárovej vinice pri kamenici rastie statná letná jabloň. Má veľké tvrdé plody s ružovými škvrnkami.


Dve tretiny Američanov chce cez sviatky míňať menej - ekonomika.sme.sk Dve tretiny Američanov chce cez sviatky míňať menej Dve tretiny dospelých Američanov plánuje počas tohtoročných sviatkov obmedziť výdavky a 6 % uviedlo, že ešte nesplatili minuloročné nákupy. 29. okt 2009 o 12:53 SITA LOS ANGELES. Vyplýva to z prieskumu, ktorý na vzorke tisíc respondentov 15. až 18. októbra uskutočnil časopis Consumer Reports vydávaný Združením spotrebiteľov. V minuloročnom prieskume však plánovalo výdavky počas sviatkov obmedziť až 76 % Američanov. Polovica oslovených v tohtoročnom prieskume uviedla, že si vopred pripraví rozpočet. "Z tých, ktorí vlani uviedli, že si pripravia rozpočet, však až 44 % uviedlo, že ho prekročili," povedal Tod Marks, redaktor časopisu Consumer Reports.


source: wikipedia

text: Slnečná sústava je planetárna sústava hviezdy Slnko, do ktorej patrí aj Zem. Skladá sa zo Slnka a všetkých telies, ktoré obiehajú okolo neho (planét, trpasličích planét, planétok, komét, mesiacov, meteoroidov, medziplanetárneho plynu a prachu), rovnako ako aj z prostredia, v ktorom sa tento pohyb uskutočňuje. Zem je treťou planétou slnečnej sústavy. Slnečná sústava je súčasťou oveľa väčšieho komplexu pozostávajúceho z množstva hviezd a medzihviezdnej hmoty – Galaxie. Všetky telesá slnečnej sústavy sa pohybujú po dráhach, ktoré sa nazývajú kužeľosečky. Sú to kružnice, elipsy, paraboly a hyperboly. Pri svojom obehu okolo Slnka sa telesá riadia Keplerovými zákonmi, aj keď nimi nie je možné opísať pohyb všetkých telies slnečnej sústavy úplne presne, pretože okrem gravitačného poľa na ne pôsobia ešte aj iné sily, ako napr. odpor prostredia. Gravitačné pôsobenie Slnka udržiava veľké telesá slnečnej sústavy na obežných dráhach (pohybujú sa v uzavretých krivkách – elipsy a kružnice), menšie telesá sa môžu okrem uzavretých kriviek pohybovať aj po otvorených krivkách (po parabolách a hyperbolách). Na meranie vzdialeností v slnečnej sústave sa často používa jednotka vzdialenosti známa ako astronomická jednotka (skratka AU). Jej veľkosť zodpovedá strednej vzdialenosti Zeme od Slnka, čo je . Najbližší bod k Slnku na dráhe nejakého telesa sa nazýva perihélium, najvzdialenejší afélium. Základná rovina, voči ktorej určujeme sklon obežných dráh telies sa nazýva rovina ekliptiky. Je to rovina, v ktorej obieha Zem okolo Slnka. Astronómovia už poznajú množstvo planetárnych sústav sformovaných okolo iných hviezd, ako je Slnko. Mnohé zo zatiaľ objavených sústav sa však v množstve parametrov výrazne odlišujú od slnečnej sústavy, napríklad niektoré ich obrie planéty obiehajú oveľa bližšie k materskej hviezde. Jedným z prvých výsledkov výskumu mimoslnečných planét (tzv. exoplanét) je poznanie, že okolo hviezd slnečného typu sa nemusia nachádzať planetárne sústavy podobné slnečnej sústave. Charakteristika Centrálne teleso slnečnej sústavy je Slnko, v blízkosti ktorého sa nachádza aj barycentrum (ťažisko) slnečnej sústavy. Po eliptických dráhach, blízkych kružniciam, obieha okolo barycentra osem planét (Merkúr, Venuša, Zem, Mars, Jupiter, Saturn, Urán a Neptún). K slnečnej sústave patria aj mesiace planét (napr. Mesiac), planétky, kométy, meteoroidy. Súčasťou slnečnej sústavy je medziplanetárny prach a plyn. Pohyb týchto telies sa riadi gravitačným zákonom. Pod vplyvom gravitácie veľkých planét (najmä Jupitera, ktorý je zo všetkých planét najhmotnejší a Neptúna, ktorý má najdlhšiu veľkú polos) sa však ťažisko celej slnečnej sústavy väčšinou nenachádza vo vnútri Slnka, ale v jeho blízkosti. Z tohto dôvodu nie je Slnko voči planétam nehybné, ale samo vykonáva malý obežný pohyb okolo ťažiska (barycentra). Stredná perióda obehu Slnka okolo ťažiska sústavy sa líši od použitých metód výpočtu. Pre metódu zmeny rotačného orbitálneho momentu celej slnečnej sústavy má hodnotu približne 24,88 roka. Ostatné telesá sústavy však obiehajú okolo ťažiska rádovo v omnoho väčších vzdialenostiach ako Slnko, takže pre zjednodušenie možno hovoriť, že telesá slnečnej sústavy vykonávajú priamy alebo nepriamy obežný pohyb okolo Slnka. Pri nepriamom obehu teleso obieha okolo telesa, ktoré obieha okolo Slnka. Na pohyb prachu a plynu má okrem gravitácie veľký vplyv aj slnečné žiarenie a magnetické pole. Aby teleso opustilo obežnú dráhu okolo Slnka a tým aj slnečnú sústavu, musí vyvinúť rýchlosť, ktorá sa nazýva tretia kozmická rýchlosť. Len výnimočne, napríklad pri rôznych kolíziách alebo blízkych priblíženiach môže teleso túto rýchlosť prirodzene nadobudnúť. Ak naopak rýchlosť pohybu telesa voči Slnku klesne pod kritickú hodnotu, teleso sa začne po špirále blížiť k Slnku a napokon sa vyparí alebo dopadne na jeho povrch. Slnko obsahuje 99,866 % hmoty slnečnej sústavy. Na planéty pripadá 0,133 % hmoty, na ich mesiace len 5,7.10−5 %, na planétky 1,5.10−7 % a na medziplanetárny prach a plyn iba 2.10−13. Najväčšia planéta slnečnej sústavy je Jupiter, ktorý má 0,1 % hmotnosti Slnka. Hmota je medzi planétami rozdelená veľmi nerovnomerne. 93 % všetkej hmoty pripadajúcej na planéty obsahuje Jupiter a Saturn. To, že najväčšie množstvo hmoty je viazané v Slnku a plynných planétach veľmi ovplyvňuje aj celkové chemické zloženie slnečnej sústavy (pozri tabuľku vpravo). Vzdialenosť poslednej planéty slnečnej sústavy, Neptúna, sa považuje za hranicu planetárnej časti slnečnej sústavy, menšie telesá obiehajúce Slnko sa však nachádzajú ešte mnohonásobne ďalej. Celkovú hranicu slnečnej sústavy je ťažko určiť a veľkosť celej slnečnej sústavy zostáva stále nejasná. Okraj slnečnej sústavy je vymedzený približne dráhami dlhoperiodických komét, resp. oblasťou, v ktorej ešte prevláda gravitačné pôsobenie Slnka nad gravitačným pôsobením okolitých hviezd. Odhaduje sa, že by to mohla byť vzdialenosť až do 100 000 AU, podľa niektorých zdrojov až 120 000 AU (2 svetelné roky) od Slnka, čo je takmer polovica vzdialenosti k najbližšej hviezde. Vplyv slnečného vetra končí na hranici slnečnej atmosféry – heliopauze. O priestore za hranicou heliopauzy, ktorá je od Slnka vzdialená asi 50 – 1 000 AU, sa už hovorí ako o medzihviezdnom prostredí. Poloha slnečnej sústavy v Galaxii Slnko je jedna z približne 400 miliárd hviezd našej Galaxie, nazývanej tiež Mliečna cesta alebo nesprávne Mliečna dráha. Galaxia má tvar špirály s vydutým hustejším jadrom a plochými redšími ramenami. Slnečná sústava je situovaná v menej hustej oblasti jedného z týchto ramien, ktoré sa nazýva rameno Orióna a od stredu Galaxie je vzdialená asi 28 000 svetelných rokov. Spočíva v bubline horúceho ionizovaného plynu vymedzenej chladnejším a hustejším plynom neutrálneho vodíka. Táto oblasť (miestna bublina alebo lokálna bublina) je časťou trubice medzihviezdnej hmoty, ktorá sa tiahne cez galaktický disk až do galaktického hala. Lokálna bublina vznikla asi pred 340 000 rokmi nárazovou vlnou, ktorú vyvolala explózia supernovy. Po supernove zostal pulzar Geminga. Lokálna bublina má hruškovitý tvar s priemerom 200 svetelných rokov na najužšom mieste a 600 – 700 svetelných rokov na najširšom. Dve tretiny jej objemu sa nachádzajú nad rovinou Galaxie a jedna tretina pod touto rovinou. Slnečná sústava sa zúčastňuje na rotácii Galaxie, čiže obieha okolo jej stredu. Obežná rýchlosť je asi /s, doba jedného obehu trvá približne 250 miliónov rokov. Slnko sa pohybuje cez materiál unikajúci zo skupiny mladých hviezd s názvom Asociácia Škorpión smerom k Lokálnemu medzihviezdnemu oblaku, pričom ťahá so sebou všetky telesá slnečnej sústavy. V smere pohybu Slnka sa vytvára rázová vlna, v ktorej sa častice hviezdneho vetra pribrzďujú a odkláňajú. Rýchlosť pohybu Slnka vzhľadom na okolité hviezdy je /s a bod, do ktorého smeruje (apex), sa v súčasnosti nachádza v súhvezdí Herkules. Telesá Slnko Ústredné teleso slnečnej sústavy je Slnko. Slnko je obrovská guľa s priemerom 109-krát väčším ako Zem tvorené plazmou s povrchovou teplotou asi 5 700 kelvinov (~ 5 500°C). Jeho teplota však smerom dovnútra vzrastá a v jadre dosahuje podľa odhadov až 19 000 000 kelvinov. Po chemickej stránke sa Slnko skladá najmä z vodíka a hélia, ale v malých množstvách obsahuje všetky chemické prvky známe aj na Zemi. Slnečná energia a jeho gravitácia riadi všetky procesy v slnečnej sústave. Zdrojom slnečnej energie sú termojadrové reakcie, ktoré prebiehajú v jeho jadre a pri ktorých sa každú sekundu spáli 560 miliónov ton vodíka. Slnko patrí medzi hviezdy hlavnej postupnosti, čo znamená, že v jeho jadre prebieha premena vodíka na hélium, a že vďaka tomu zostáva dlhodobo stabilné. Jeho spektrálny typ je G2, čo znamená, že ide o žltú hviezdu. Hmotnosť Slnka (2×1030 kg) predstavuje 99,87 % hmotnosti celej slnečnej sústavy. Na všetky telesá slnečnej sústavy dopadá elektromagnetické žiarenie zo Slnka, ktoré dosahuje celkový žiarivý výkon 3,826.1026 W. Vďaka tomuto žiareniu je možný život na Zemi. Väčšina telies vrátane všetkých planét obieha Slnko v smere jeho rotácie. Tento smer sa nazýva aj priamy (prográdny) smer a je dedičstvom po rotácii pôvodnej prachoplynovej hmloviny, z ktorej všetky telesá slnečnej sústavy vznikli. Všetky ostatné telesá v slnečnej sústave sú viditeľné len vďaka tomu, že odrážajú slnečné svetlo, alebo žiaria preto, lebo boli k žiareniu vybudené slnečnou energiou (napr. kométy alebo polárna žiara). Rozpínajúca sa horná vrstva slnečnej atmosféry – koróna sa rozptyľuje do medziplanetárneho priestoru a nazývame ju slnečný vietor. Ide o prúd energeticky nabitých častíc, ktorý zasahuje všetky telesá bez magnetického poľa schopného ich odkloniť. Slnečný vietor unáša so sebou siločiary slnečného magnetického poľa, ktoré sa vo väčších vzdialenostiach od Slnka nazýva medziplanetárne magnetické pole. Toto pole nie je homogénne a vytvára tzv. prúdové vrstvy. Vo veľkej škále smerujú jeho siločiary buď k Slnku alebo od Slnka. Vystupujú zo Slnka kolmo na jeho povrch, ale vo väčších vzdialenostiach sú zakrivené do tvaru Archimedovej špirály, čo je následok slnečnej rotácie. Intenzita medziplanetárneho magnetického poľa vo vzrastajúcich vzdialenostiach od Slnka klesá. Planéty Okolo Slnka obieha po eliptických dráhach osem veľkých, takmer guľatých telies nazývaných planéty. Všetky obiehajú tým istým, prográdnym smerom približne v rovine ekliptiky. Za planétu sa považuje každé teleso, ktoré obieha okolo Slnka a neobieha pritom okolo iného telesa, ktoré je dostatočne hmotné na to, aby ho vlastná gravitácia sformovala do tvaru gule, a ktoré vyčistilo okolie svojej obežnej dráhy. Tieto kritériá dlho neboli presne sformulované, za planéty sa telesá označovali skôr intuitívne alebo na základe tradície. Až v roku 2006 Medzinárodná astronomická únia sformovala presnejšie kritérium oddeľujúce malé guľaté objekty od planét. Telesá, ktoré nespĺňajú posledné kritérium (vyčistenie svojej dráhy) sa zaraďujú medzi tzv. trpasličie planéty. Medzi trpasličie planéty bolo zaradené aj teleso dlhé roky evidované ako planéta – Pluto. Planéty môžu mať vlastné obežnice – mesiace. Fyzikálne vlastnosti ako teplota, hustota a hmotnosť planét sú rôzne. Závisia od typu planéty, jej veľkosti a vzdialenosti od Slnka. Na základe spoločných vlastností možno planéty rozdeliť na dve veľké skupiny: terestriálne a joviálne planéty (pozri nižšie). Všetky planéty sa otáčajú (rotujú) okolo svojej osi, šesť z nich v smere svojho obehu (prográdnym smerom) a dve v protismere obehu (retrográdnym smerom). Rotačné periódy planét sú rôzne dlhé, od rádovo hodín až po celé mesiace. Ich rozmanitosť, podobne ako nezvyčajná retrográdna rotácia druhej a siedmej planéty, nebola dodnes úplne objasnená. Veľmi pomalú rotáciu najbližších planét k Slnku, Merkúra a Venuše, majú pravdepodobne na svedomí slnečné slapy a rezonancia s ich obežnou dobou okolo Slnka. Vlastnosti planét Hodnoty relatívne voči Zemi Absolútne hodnoty Mesiace Ďalšou skupinou telies patriacich do slnečnej sústavy sú mesiace. Každá prirodzená obežnica planéty, trpasličej planéty alebo planétky sa nazýva mesiac. Najväčšie mesiace majú guľatý tvar a môžu dosiahnuť až veľkosti malých planét (napríklad najväčší mesiac slnečnej sústavy Ganymedes je väčší ako najmenšia planéta slnečnej sústavy Merkúr). Mnohé mesiace sú však veľmi malé a dosahujú priemer iba niekoľko kilometrov. Mesiace bývajú spravidla veľmi chladné (výnimku tvorí Io) a posiate krátermi po dopade menších telies. Len málo z nich má atmosféru. Mesiace mávajú len planéty obiehajúce ďalej od Slnka ako Venuša (čiže Zem, Mars, Jupiter, atď...). Veľké vonkajšie planéty mávajú desiatky mesiacov. Väčšie a bližšie mesiace väčšinou obiehajú svoju planétu prográdnym smerom, vzdialenejšie a menšie mesiace (niekedy sa im hovorí nepravidelné mesiace) často obiehajú opačným, retrográdnym smerom. Súčasný počet planetárnych mesiacov v slnečnej sústave je 185, neustále sa však mení, pretože sa objavujú nové mesiace. Hoci teleso s najväčším počtom známych mesiacov (79) je v súčasnosti Jupiter, najväčší absolútny počet mesiacov má takmer určite Neptún, pretože má najväčšiu Hillovu sféru a zároveň sa nachádza v oblastiach slnečnej sústavy s veľkým množstvom planétok, ktoré by mohol gravitačne zachytiť na svoju obežnú dráhu. Pre veľkú vzdialenosť Neptúna od Slnka je však objavovanie jeho mesiacov problematickejšie, ako objavovanie mesiacov bližších planét. Malé telesá Všetky obežnice Slnka menšie ako trpasličie planéty sa zaraďujú medzi malé telesá. Sú to planétky, kométy, meteoroidy, prach a plyn. Tieto objekty sa označujú ako medziplanetárna hmota a nachádzajú sa v priestore, ktorý nazývame medziplanetárny priestor. Planétky (tiež nazývané asteroidy) sú telesá obiehajúce Slnko, ktoré spravidla nemajú guľatý tvar. Ich povrch je kamenný s väčšími, či menšími prímesami kovu. Pre svoju malú príťažlivosť si nedokážu udržať atmosféru tak ako veľké planéty. Vyskytujú sa všade v slnečnej sústave, ale niekde je ich koncentrácia vyššia – vtedy hovoríme o skupinách asteroidov alebo rodinách asteroidov. Obežné dráhy planétok mávajú často len malý sklon k ekliptike. Kométy sú ľadovo-prachové telesá obiehajúce po výstredných dráhach niekedy s veľkými sklonmi k ekliptike. Keď sa priblížia k Slnku, zahrievaním a odparovaním ich povrchu sa utvorí prechodná atmosféra – koma, ktorú pri väčšej blízkosti Slnka slnečný vietor vyformuje do dlhého chvosta. Keď sa kométa na svojej obežnej dráhe opäť vzdiali od Slnka, chvost zase zmizne a neskôr sa stráca aj koma. Medzi asteroidmi a kométami pravdepodobne neexistujú presné hranice, pretože sú známe aj telesá, ktoré javia vlastnosti oboch (pozri nižšie). Meteoroidy sú malé telieska podobného zloženia ako planétky, ale miniatúrnych rozmerov. Vznikajú pri vzájomných zrážkach planétok, ale niektoré obiehajú Slnko už od vzniku slnečnej sústavy. Keď sa dostanú do atmosféry nejakej planéty alebo mesiaca, začnú sa vyparovať a žiariť. Vtedy hovoríme o meteoroch. Koncentrácie meteoroidov sú vyššie na dráhach, po ktorých preleteli kométy, pretože tieto meteoroidy sú úlomkami ich chvostov. Keď sa planéta alebo mesiac s atmosférou dostanú do takéhoto prúdu meteoroidov, možno v jej atmosfére pozorovať meteorický roj. Aj planétky majú svoje prirodzené družice. Ide o veľmi malé telesá, ktorých existencia bola dlho len v štádiu dohadov. Niekedy sú mesiace planétok natoľko hmotné, že ťažisko ich vzájomného obehu už leží mimo väčšieho telesa. Vtedy sa nazývajú binárne planétky. Prvým objaveným satelitom planétky je teleso obiehajúce planétku 18 Melpomene, ktorého existencia sa predpokladá na základe pozorovaní z 11. decembra 1978. K júnu 2019 poznáme 357 planétok, ktoré majú potvrdený či nepotvrdený satelit. Pozostatkom po protoplanetárnom disku je aj časť medziplanetárneho prachu a plynu. Medziplanetárny prach a plyn možno v noci pozorovať, ako tzv. zodiakálne svetlo, slabý svetelný pás pozdĺž ekliptiky. Tieto najmenšie častice slnečnej sústavy preto môžeme považovať za veľmi riedku reflexnú hmlovinu. Častice medzihviezdneho prostredia Vzhľadom na to, že slnečná sústava sa pohybuje v medzihviezdnom prostredí, nevyhnutne pri tejto púti stretáva častice medzihviezdneho prostredia, ktoré ňou prechádzajú. Vplyvom gravitácie, tlaku žiarenia, magnetického poľa a iných síl je spojitý prúd týchto častíc narušený, a to predovšetkým v blízkosti Slnka. Niektoré častice zanikajú pádom na Slnko alebo vysublimujú v jeho blízkosti. Pri najmenších časticiach tlak slnečného žiarenia prevládne nad gravitáciou Slnka a tieto telesá sú zo slnečnej sústavy vytlačené. Väčšie častice odkloní gravitácia Slnka na hyperbolické dráhy a unikajú naspäť do medzihviezdneho priestoru. Medzihviezdne častice sú väčšinou komplikované zhluky zrniek nanometrových až submikrometrových rozmerov a zvyčajne sú veľmi porézne. V okolí Slnka dosahujú priemernú rýchlosť /s. Medzihviezdne planétky 19. októbra 2017 dvojica ďalekohľadov Pan-STARRS po prvýkrát v histórii zaregistrovala väčšie teleso, ktorého dráha napovedá, že nevzniklo na našej slnečnej sústave. Objekt dostal meno 1I/ʻOumuamua. Táto medzihviezdna planétka má prekvapivo veľmi pretiahnutý tvar. Jej dĺžka je 4-krát až 10-krát väčšia než šírka. Má tmavočervenú farbu a dĺžku maximálne okolo 400 metrov. Do slnečnej sústavy vletela takmer kolmo na rovinu ekliptiky a slnečnú sústavu zase opustí. Usporiadanie slnečnej sústavy Centrom slnečnej sústavy je Slnko. Ostatné telesá ho priamo alebo nepriamo obiehajú. Takmer všetky obežné dráhy sú eliptické. Excentricita elíps sa však značne líši. Závisí od typu telesa (napríklad planéty obiehajú po dráhach takmer kruhových, ale kométy po veľmi výstredných), nie je však pravidlom. Väčšina telies obieha Slnko v blízkosti roviny nazývanej ekliptika. Sklon ich dráhy k ekliptike býva spravidla veľmi mierny, ale vzdialenejšie telesá mávajú často väčší sklon dráhy než telesá, ktoré obiehajú bližšie. V pomerne tesnej blízkosti Slnka (cca do 0,3 AU) by mala obiehať Slnko hypotetická skupina planétok s názvom Vulkanoidy. Nazvané boli podľa hypotetickej planéty Vulkán, ktorá mala byť najbližšou planétou Slnka. Potvrdenie existencie Vulkanoidov je pre astronómov ťažkou úlohou, pretože silný slnečný jas takmer znemožňuje vidieť telesá v jeho blízkosti. Terestriálne (terestrické) planéty Za Vulkanoidmi sa nachádzajú obežné dráhy štyroch planét, nazývaných terestriálne, čiže „Zemi podobné“. V poradí od Slnka sú to planéty Merkúr, Venuša, Zem a Mars. Majú spoločných niekoľko znakov: sú relatívne malé s priemermi od 4 879 do , vzdialenosti medzi nimi sú tiež relatívne malé a sú medzi sebou podobné, majú pevný povrch, podobné vnútorné zloženie, nemajú prstence, majú malý počet alebo žiadne mesiace, a slabé alebo žiadne magnetické pole. Všetky obiehajú v blízkosti ekliptiky. Najväčší sklon k ekliptike z tejto skupiny telies má Merkúr. Najväčšia terestriálna planéta je Zem. Všetky terestriálne planéty možno vidieť za vhodných podmienok voľným okom, preto boli ľuďom známe od nepamäti. Z terestriálnych planét sa ešte vyčleňujú vnútorné planéty, čo sú planéty, ktorých obežná dráha leží vo vnútri obežnej dráhy Zeme. Niekedy sa názov vnútorné planéty zase používa ako synonymum pre terestriálne planéty, ale len slnečnej sústavy. V oblasti terestriálnych planét obiehajú aj planétky, a to buď osamotene, alebo v skupinách. Medzi takéto skupiny patria napríklad skupiny Apollo, Amor a Aten. Osobitnou skupinou sú blízkozemské asteroidy označované ako NEA (z anglického Near-Earth asteroids). Ich dráhy sa približujú k obežnej dráhe Zeme, alebo ju dokonca križujú a preto môžu predstavovať nebezpečenstvo pre Zem. Ďalšia skupina telies, ktoré križujú obežnú dráhu terestrických planét, sú tzv. kométy Kreutzovej skupiny. Tieto kométy sa približujú na veľmi malú vzdialenosť k povrchu Slnka. Pásmo planétok Za obežnou dráhou Marsu je pásmo planétok nazývané aj pásmo asteroidov. Koncentrácia planétok je tu neporovnateľne väčšia ako v okolitom priestore slnečnej sústavy. Obiehajú vo vzdialenosti, v ktorej by sa podľa Titiusovho-Bodeho radu mala nachádzať ďalšia planéta. Rozmer obiehajúcich telies v tejto oblasti nepresahuje , čo je skoro päťkrát menej ako priemer Merkúru, najmenšej planéty slnečnej sústavy, a ani ich súhrnná hmotnosť nepostačuje na utvorenie planéty. Ich priemerná veľkosť je 2 až . Toto pásmo nie je homogénne, ale obsahuje niekoľko medzier – Kirkwoodove medzery, ktoré sa zrejme vytvorili pod vplyvom gravitačného pôsobenia Jupitera. Planétky obiehajú približne po kruhových dráhach s obežnou dobou 2 až 4 roky. Ich sklony k ekliptike sa väčšinou pohybujú v rozsahu ± 20°. V tomto pásme obieha Slnko aj prvá objavená trpasličia planéta 1 Ceres, ktorá bola krátko po svojom objave pokladaná za dlho hľadanú planétu v tejto oblasti. Ceres je guľaté kamenné teleso bez atmosféry, ktorému bol status trpasličej planéty pridelený na zasadaní Medzinárodnej astronomickej únie v roku 2006. Dovtedy sa o tomto telese hovorilo ako o najväčšom známom asteroide. Nedávno bola Keckovým ďalekohľadom pozorovaná nová skupina telies, ktorých obežné dráhy sa podobajú dráham planétok hlavného pásma, ale na rozdiel od nich majú komu a chvost, čiže znaky typické pre kométy. Okrem dráhy sa od komét však odlišujú ešte aj v tom, že za sebou nezanechávajú mikroskopické častice, ale častice o veľkosti niekoľkých milimetrov až centimetrov. To naznačuje, že sa museli formovať v iných podmienkach ako klasické kométy. Patrí sem napríklad asteroid 118 401, ktorý bol preklasifikovaný na kométu 176P/Linear. Astronómovia túto skupinu zatiaľ neoficiálne nazývajú "kométy hlavného pásu". Joviálne planéty Za pásmom planétok sa nachádzajú ďalšie štyri planéty – Joviálne planéty (podobné Jupiteru). Ide o Jupiter, Saturn, Urán a Neptún. Jupiter je vôbec najväčšia planéta slnečnej sústavy a druhé najväčšie teleso slnečnej sústavy hneď po Slnku. Všetky joviálne planéty sú obrovské (priemer až ) a vzdialenosti medzi nimi sú veľké. Niekedy sa nazývajú aj plynné obry, pretože sú to plynné planéty bez pevného povrchu, obklopené sústavami prstencov a mesiacov. Prstence tvoria väčšinou drobné, nahusto a blízko planéty obiehajúce častice koncentrované do jednej roviny, preto sa pri pozorovaní z väčšej vzdialenosti javia ako kompaktný útvar. Amatérskym ďalekohľadom sa dá pozorovať len prstenec Saturna, prstence ostatných planét sú na to príliš nevýrazné. Okolo všetkých štyroch planét obiehajú desiatky mesiacov, pričom najväčšie z nich majú guľatý tvar a svojou veľkosťou sa približujú k terestrickým planétam. Všetky joviálne planéty majú pravdepodobne kamenno-ľadové jadro, obklopené tekutým alebo polotuhým plášťom zloženým hlavne z vodíka a hélia (u Jupitera a Saturna), alebo z metánu, amoniaku a vodného ľadu (Urán, Neptún). Atmosféry joviálnych planét sú neobyčajne búrlivé a ich magnetické polia sú silné (pole Jupitera je 20 000-krát silnejšie ako magnetické pole Zeme). Joviálne planéty majú sklony dráh k ekliptike takisto nízke. Prvé dve, za veľmi priaznivých podmienok až tri joviálne planéty, možno vidieť voľným okom. Keďže Urán je voľným okom veľmi ťažko pozorovateľný a Neptún je bez ďalekohľadu úplne nepozorovateľný, tieto dve planéty neboli známe od staroveku, ale objavené až v rokoch 1781 (Urán) a 1846 (Neptún). Kentauri a planétky s gravitačne ovplyvnenými dráhami Aj medzi joviálnymi planétami obiehajú planétky. Zvláštnou skupinou planétok sú Kentauri – telesá s vlastnosťami planétok aj komét. Planétky nepodliehajú len gravitácii Slnka, ale aj gravitácii planét, hlavne joviálnych. Takto vznikli niektoré osobitné skupiny malých telies, napríklad tzv. Jupiterova rodina komét. Je to skupina krátkoperiodických komét, ktoré majú aféliá v blízkosti obežnej dráhy Jupitera. Predpokladá sa, že pochádzajú buď z Kuiperovho pásu, alebo z Oortovho mračna komét, ale gravitácia Jupitera znížila výstrednosť a sklon ich dráh. Ďalší dôsledok gravitačného pôsobenia planét je ten, že mnohé malé telesá obiehajú v tzv. rezonancii s planétou. To znamená, že pomer strednej obežnej doby telesa a planéty je celé číslo. V rezonancii 2:3 je napríklad Neptún s trpasličou planétou Pluto. Osobitným prípadom rezonancie je rezonancia 1:1. Vtedy telesá obiehajú po rovnakej obežnej dráhe, ako planéta, ale stabilné sú len v bodoch 60° pred a za planétou. Týmto bodom sa hovorí libračné body a telesá v nich obiehajúce sa nazývajú Trójania. Trójania boli objavení u Jupitera a Neptúna. Pôvodné teórie predpokladali, že telesá boli na týchto pozíciách zachytené, ale najnovšie štúdie ukázali, že Jupiterovi Trójania už na tejto dráhe vznikli. Ide teda o veľmi starú a dynamicky veľmi stabilnú skupinu. Kuiperov pás Za joviálnymi planétami sa nachádza ďalšie pásmo planétok. Na rozdiel od hlavného pásu planétok telesá Kuiperovho pásu obsahujú už značnú prímes vodného ľadu, preto sa označujú ako kometárne telesá. Toto pásmo dostalo pomenovanie Kuiperov pás alebo Edgeworth-Kuiperov pás. Je neobyčajne široké, začína sa za obežnou dráhou Neptúna vo vzdialenosti približne 4,5 miliárd kilometrov (30 AU) a končí vo vzdialenostiach až 7,5 miliárd kilometrov (50 AU). Ostré zakončenie Kuiperovho pásu je dodnes predmetom výskumov a strmý pokles telies za týmto okrajom nie je dobre objasnený. Podľa jednej teórie je orezanie Kuiperovho pásu len zdanlivé a jeho telesá sa nachádzajú aj vo väčších vzdialenostiach, sú však príliš malé na to, aby sa dali pozorovať. Celkový počet telies Kuiperovho pásu s priemerom väčším ako sa odhaduje na 1 miliardu. Obeh okolo Slnka väčšine z nich trvá viac ako 250 rokov. V tomto pásme obiehajú Slnko ďalšie trpasličie planéty: dvojplanéta Pluto/Cháron, Haumea, Makemake a Eris. Pluto bolo od svojho objavu v roku 1930 až do augusta 2006 považované za deviatu planétu slnečnej sústavy, ktorú však nebolo možné zaradiť ani k terestrickým, ani joviálnym planétam. Pluto bolo teda v skutočnosti prvým objaveným (aj prvým zblízka preskúmaným) objektom Kuiperovho pásu, ale objav druhého s označením (15760) 1992 QB1 prišiel až v roku 1992. Medzi ďalšie telesá dostatočne veľké na to, aby zaujali guľový tvar, patrí napríklad Sedna, ktorá však k objektom Kuiperovho pásu už nepatrí. Na Kuiperov pás nadväzuje riedky rozptýlený disk. Jeho objekty dosahujú väčšie sklony k ekliptike ako objekty Kuiperovho pásu. Všetky telesá, ktorých orbity ležia za obežnou dráhou Neptúna, sa súhrnne označujú ako transneptúnske objekty. Kométy Obežné dráhy komét neraz križujú všetky zmienené oblasti, alebo minimálne orbity viacerých planét. Ich sklony k ekliptike bývajú rôzne veľké a nie je u nich výnimočný ani retrográdny obeh – obeh v opačnom smere ako obiehajú planéty. Kométy sú klasifikované podľa ich obežných dôb (periód). Krátkoperiodické kométy majú obežné doby dlhé menej ako 200 rokov, kým dlhoperiodické kométy majú dlhšie obežné doby, pričom však stále zostávajú gravitačne viazané k Slnku. Jednonávratové kométy majú parabolické a hyperbolické obežné dráhy, ktoré ich vynesú navždy mimo slnečnú sústavu po jednom prechode popri Slnku. Opačným extrémom je krátkoperiodická kométa Encke, ktorej obežná dráha jej nedovolí vzdialiť sa od Slnka ďalej ako planéta Jupiter. Za miesto vzniku krátkoperiodických komét sa považuje Kuiperov pás, zatiaľ čo zdrojom dlhoperiodických je zrejme Oortov oblak (pozri nižšie). Terminačná vlna Terminačná vlna alebo rázová vlna slnečného vetra je guľová oblasť, v ktorej rýchlosť slnečného vetra klesá pod rýchlosť zvuku. Deje sa to vo vzdialenosti 80 až 95 AU od Slnka. Spomalenie slnečného vetra so sebou nutne nesie zvýšenie jeho hustoty. Za terminačnou vlnou je oblasť nazývaná plášť heliosféry, ktorá pokračuje až k heliopauze. V plášti heliosféry sa pravdepodobne nachádza najvzdialenejšia človekom vyrobená kozmická sonda Voyager 1, ktorá bola v roku 2007 vo vzdialenosti 103,7 AU od Slnka. Jeho dvojča Voyager 2 je od Slnka vzdialené 83,6 AU a do terminačnej vlny ešte iba vstupuje. Heliopauza Prvou „hranicou“ slnečnej sústavy je heliopauza. Je to oblasť, v ktorej už tlak častíc slnečného vetra prestáva odolávať tlaku galaktického vetra. Za heliopauzou začína medzihviezdny priestor. Vnútorná oblasť heliopauzy sa nazýva heliosféra. Heliosféra je vyplnená časticami slnečného vetra. Z údajov dvojice sondy Voyager, ktoré sa nachádzajú 17 a 20 miliárd km od Slnka vyplýva, že heliosféra nemá guľatý tvar, ale jej tvar pripomína skôr kométu. Jej najbližší okraj leží vo vzdialenosti 90 až 100 AU smerom do súhvezdia Strelec. Na opačnej strane oblohy, smerom do súhvezdí Perzeus a Kasiopeja je heliosféra pretiahnutá do dlhého magnetického chvosta vyplneného ionizovaným plynom. Podľa názoru niektorých vedcov je heliosféra tvarovaná vonkajšími silami, predovšetkým tlakom medzihviezdneho plynu. V smere svojho pohybu Slnko pred sebou tlačí ešte rázovú vlnu, v ktorej sa mení smer pohybu častíc hviezdneho vetra. Oortov oblak Najvzdialenejším útvarom slnečnej sústavy je predpokladaná sféra malých ľadových telies nazývaná Oortov oblak alebo Oortovo mračno komét. Jeho vzdialenosť je odhadovaná v rozsahu 3 000 AU až po 120 000 AU. Množstvo telies obiehajúcich v tejto časti slnečnej sústavy sa odhaduje rádovo na bilióny. Jeho celková hmotnosť je však len niekoľko hmotností Zeme. Tieto telesá sú v podstate jadrami komét. Ak sa dostanú do kolízie s inými telesami, alebo sa ich dráhy porušia v dôsledku gravitačného pôsobenia blízko prelietavajúceho telesa, môžu opustiť slnečnú sústavu alebo sa naopak dostať do jej hlbších častí a obiehať okolo Slnka po veľmi výstrednej eliptickej dráhe s perihéliom medzi obežnými dráhami planét. Z Oortovho oblaku pochádza pravdepodobne väčšina dlhoperiodických komét. Za poslednú a definitívnu hranicu Slnečnej sústavy sa považuje vzdialenosť, v ktorej sa už gravitačné pole Slnka vyrovnáva s gravitačným poľom okolitých hviezd. Podľa odhadov by to mala byť vzdialenosť zhruba 2 svetelné roky od Slnka. Hypotetické transneptúnske objekty Existujú teórie, podľa ktorých by za obežnou dráhou Pluta mali obiehať ďalšie telesá príliš veľké a hmotné na to, aby sa dali zaradiť ku Kuiperovmu pásu, rozptýlenému disku, či Oortovmu oblaku. Dôvodom pre takéto hypotézy sa stali napríklad odchýlky Neptúna od jeho vypočítanej dráhy, čo mal byť dôkaz gravitačného pôsobenia ďalšej, ešte neobjavenej planéty za obežnou dráhou Neptúna. Táto údajná planéta bola pomenovaná ako Planéta X a jej nájdeniu sa venovalo množstvo významných astronómov, napríklad Percival Lowell. Dlhé pátranie napokon vyústilo do objavu Pluta, no jeho hmotnosť bola príliš malá na to, aby mohla spôsobovať výrazné odchýlky v obežnej dráhe Neptúna. Po presnejšom určení Neptúnovej dráhy sa však ukázalo, že planéta pri svojom obehu žiadne odchýlky nevykazuje. Sporadické vymrštenie kometárnych jadier z Oortovho mraku sa občas pripisuje hypotetickému telesu, planéte, či dokonca hviezde, ktorá bola nazvaná Nemesis. Toto teleso by malo obiehať okolo Slnka po veľmi excentrickej elipse s aféliom vo vzdialenosti 90 000 AU a s periódou 30 miliónov rokov. Pri každom prelete aféliom by svojou gravitáciou vymrštila kometárne jadrá dovnútra slnečnej sústavy, kde by dopadali na planéty a teda aj na Zem. Existenciu Nemesis však nepotvrdili žiadne pozorovania. Stabilita obežných dráh Hoci na prvý pohľad sa planéty a menšie telesá slnečnej sústavy pri svojom obehu okolo Slnka správajú presne podľa Keplerových zákonov, v skutočnosti tomu tak nie je. Nielen Slnko, ale aj ostatné telesá na seba pôsobia gravitačnými silami a ich účinok hlavne u veľkých planét nie je zanedbateľný, hoci v porovnaní s účinkami Slnka je pomerne malý. Joviálne planéty napríklad bežne menia obežné dráhy komét a iných malých blízko prelietajúcich telies, ktoré môžu zachytiť na svoju obežnú dráhu ako ďalšie mesiace. Planéty však vplývajú aj na obežné dráhy iných planét a spôsobujú ich poruchy (perturbácie), ktoré sa prejavujú niekoľkými spôsobmi. Vplyv jednej planéty na inú planétu obiehajúcu okolo Slnka zjednodušene popisuje problém troch telies. Toto riešenie však vychádza z Newtonovského popisu gravitácie. Aj s využitím novšej teórie, všeobecnej teórie relativity, sú kvôli dráhovému chaosu možné presné výpočty budúcich obežných dráh planét len na desiatky miliónov rokov do budúcnosti. Planéty obiehajú spoločné ťažisko, barycentrum. Spoločné ťažisko Slnka a Jupitera sa nachádza tesne nad povrchom Slnka a predstavuje 99,9 % hmoty slnečnej sústavy. Toto spoločné ťažisko môže byť od Slnka odtiahnuté viac, ak je napríklad Jupiter so Saturnom v konjukcii, alebo naopak sa ťažisko slnečnej sústavy môže priblížiť do stredu Slnka, ak Saturn, Urán a Neptún sú v opozícii Jupitera a jeho vplyv vyvážia. Jedným z najzreteľnejších prejavov porúch je otáčanie apsidovej priamky známe aj ako stáčanie perihélia. Pri stáčaní perihélia sa afélium a perihélium v priestore pomaly presúvajú v smere obehu planéty. U Zeme sa apsidová priamka pootočí ročne o uhol 11,6 oblúkových sekúnd. Ďalšími prejavmi sú otáčanie uzlovej priamky planét retrográdnym smerom a tiež pomaly sa meniace sklony dráh planét k ekliptike. Pozvoľna sa menia aj výstrednosti (excentricity) dráh, pričom u Merkúra, Marsu, Jupitera a Neptúna sa výstrednosť dráhy momentálne zväčšuje, zatiaľ čo u Venuše, Zeme, Saturna a Urána sa zmenšuje. Excentricita zemskej dráhy ročne klesá asi o 0,0000004 (z hodnoty 0,016 710 219). To znamená, že zemská obežná dráha sa stáva čoraz kruhovejšou. Niektoré zmeny dráhových elementov sú preukázateľne periodické, čiže oscilujú okolo strednej hodnoty a z dlhodobého hľadiska zostávajú konštantné. Existujú však aj nevratné, tzv. sekulárne zmeny. Tie sú podľa starších poznatkov nepatrné a nezasahujú hlavné dráhové elementy (veľké polosi a obežné doby planét). Podľa G. Laughlina nie je veľmi pravdepodobné, že by v najbližších 3 miliardách rokov došlo k destabilizácii obežných dráh planét. Novšie počítačové simulácie však ukázali, že v nasledujúcich piatich miliardách rokov nastanú výraznejšie zmeny v excentricite hlavne u terestrických planét. U Zeme bude táto zmena predstavovať maximálne osem percent, ale u Marsu môže rozdiel oproti súčasnej excentricite predstavovať až 20 %. Takisto je možné veľké zvýšenie excentricity Merkúru, čo ukazujú aj simulácie vykonané J. Laskarom a M. Gastineauom. Podľa týchto autorov je Merkúr najväčším rizikom pre budúcu stabilitu obežných dráh terestrických planét. Vznik a vývoj Vznik Najspoľahlivejší údaj o veku slnečnej sústavy pochádza z rozboru výskytu kalciových častíc v hliníku v kazašskom meteorite Jefremovka. Y. Amelin a kol. z toho vyvodili, že vek slnečnej sústavy je 4,5672 ± 0,0006 miliárd rokov. Podľa v súčasnosti najviac uznávaného modelu Slnko a jeho planéty začali vznikať pred 4,6 až 4,7 miliardami rokov z obrovského oblaku medzihviezdnej hmoty. Základným materiálom bola globula, pomerne malá, chladná a pomaly rotujúca plynoprachová hmlovina. Táto globula sa niekedy nazýva aj slnečná hmlovina. Jej počiatočná teplota je odhadovaná na 50 – 100 kelvinov (−223 °C až −173 °C). Tá sa, pravdepodobne pod vplyvom zvýšeného toku hviezdneho vetra po výbuchu supernovy, začala zmršťovať. Zmršťovaním vlastnou váhou sa uvoľnila gravitačná potenciálna energia, ktorá sa premenila čiastočne na žiarenie a čiastočne na teplo. Preto teplota globuly pomaly rástla a rýchlosť jej rotácie sa zvyšovala. Odstredivá sila postupne vydúvala hmotu do tvaru disku. V jeho strede, kde bola koncentrácia hmoty najvyššia, sa utvorilo protoslnko a okolo neho protoplanetárny disk. V disku sa počas dlhého procesu postupným zliepaním utvorili malé zhluky hmoty. Tieto zhluky hmoty ďalším zliepaním vytvorili planetezimály – niekoľkometrové až niekoľkokilometrové telesá nepravidelného tvaru. Niektoré planétezimály vzniknuté v tomto období sa zachovali dodnes. Ide hlavne o telesá Kuiperovho pásu, ale zrejme aj o mnohé malé mesiace joviálnych planét. Po určitom čase sa rast najväčších telies zrýchlil a najmenších naopak spomalil. Z väčších telies sa potom utvorili protoplanéty – guľaté telesá približne o veľkosti Mesiaca. Zrážkami a zliepaním protoplanét sa v blízkosti Slnka utvorili štyri terestrické planéty. Keďže ich vznik sa odohrával v blízkosti Slnka, sú tvorené prevažne kamenným a kovovým materiálom, pretože plynný materiál sa pod vplyvom veľkej teploty vyparil. Iná situácia bola vo väčších vzdialenostiach od Slnka, kde sa okrem pevných častíc nachádzalo aj veľké množstvo plynu. Protoplanéty v týchto oblastiach nabaľovali svojou gravitáciou na seba plyn a tak vznikli joviálne planéty. Podľa inej teórie vznikli joviálne planéty niekoľkými gravitačnými kolapsmi, čiže rýchlym zmrštením sa zhluku hmoty v zárodočnom disku. Tento proces trval zhruba 800 rokov, čiže z kozmologického hľadiska bol extrémne krátky. Slapové sily joviálnych planét menili orbitálne parametre malých telies vo svojej blízkosti a postupne tak vznikol Oortov oblak komét. Protoslnko zatiaľ priberalo hmotu a jeho teplota rástla. Napokon teplota a tlak v jadre protoslnka stúpli natoľko, že sa v ňom začali zlučovať jadrá ľahkého vodíka. Zapálením termojadrových reakcií v strede Slnka možno považovať proces tvorby slnečnej sústavy za ukončený. Podľa najnovších výskumov sa však po vzniku planéty pravdepodobne nenachádzali na súčasných dráhach a je možné, že ani ich počet nebol rovnaký ako dnes. Napríklad podľa scenára vzniku slnečnej sústavy s názvom Nice Model sa planetárne embryo Jupitera utvorilo o niečo ďalej od Slnka a naopak embryá Saturna, Urána a Neptúna sa utvorili na dráhach bližších k Slnku. Posledným štádiom vzniku slnečnej sústavy bolo intenzívne bombardovanie medziplanetárnou hmotou, ktoré vyvrcholilo asi pred 4 miliardami rokov. Spočiatku bolo bombardovanie také silné, že nedovolilo mladým terestrickým planétam, aby sa na nich utvorila pevná kôra. Neskôr toto bombardovanie začalo po sebe nechávať stopy, z ktorých niektoré sú pozorovateľné dodnes na planétach a ich mesiacoch ako impaktné krátery a panvy. Množstvo dopadových kráterov však bolo medzitým zahladené geologickými procesmi. Počas nasledujúcich niekoľkých stoviek miliónov rokov bombardovanie postupne slablo, aj keď kolízie v slnečnej sústave sa občas odohrajú aj v súčasnosti. Zánik Budúci vývoj slnečnej sústavy závisí od vývoja Slnka. Slnko má jadrové palivo postačujúce ešte na 5, maximálne na 7 miliárd rokov postupného horenia. Po jeho spotrebovaní sa začnú vonkajšie vrstvy Slnka pomaly nafukovať a pohlcovať vnútorné planéty slnečnej sústavy. Slnko prejde do ďalšieho štádia svojho vývoja, ktoré nazývame červený obor. V ňom ostane Slnko približne na 35 miliónov rokov stabilné a zatiaľ bude vo svojom jadre spaľovať hélium ("odpad" pôvodných termojadrových reakcií) na uhlík a kyslík. Po vyčerpaní zásob hélia však bude rozpínanie slnečného povrchu pokračovať, až sa napokon zmení na mladú planetárnu hmlovinu, ktorá pohltí aj tie najvzdialenejšie časti slnečnej sústavy. Z jadra Slnka sa stane malá horúca a veľmi hustá hviezda – biely trpaslík. Vonkajšie obálky sa budú ako planetárna hmlovina naďalej rozpínať, až sa napokon zmiešajú s medzihviezdnou hmotou a môžu poslúžiť pri vzniku ďalších nových hviezd. Výskum a vývoj predstáv Už v staroveku poznali naši predkovia Slnko, Mesiac a päť planét viditeľných voľným okom. Boli to Merkúr, Venuša, Mars, Jupiter a Saturn. Slnko a Mesiac zaraďovali tiež k planétam, naopak Zem k nim podľa nich nepatrila. Až do 16. storočia sa udržovala geocentrická predstava o usporiadaní slnečnej sústavy. Spočiatku bola Zem považovaná za dosku plávajúcu na vodách a planéty, Slnko, Mesiac a hviezdy boli v predstavách ľudí umiestnené na otáčajúce sa guľové sféry. Typickým predstaviteľom geocentrizmu bol Aristoteles. Zem už síce považoval za guľu, ale všetky ostatné telesá sú jej obežnice. Podľa vzrastajúcej vzdialenosti od Zeme mali Zem obiehať Mesiac, Slnko, Merkúr, Venuša, Mars, Jupiter, Saturn a najvzdialenejšia bola sféra hviezd. Tento jednoduchý systém však nebol schopný vysvetliť všetky pozorované pohyby planét na oblohe. Jeho systém bol postupne vylepšovaný. Najväčšiu reformu v rámci geocentrického systému priniesol Klaudios Ptolemaios, ktorý vytvoril pre planéty zložitý systém pohybu po deferentoch a epicykloch. Jeho systém umožňoval pomerne presne vypočítať budúce polohy planét. O presadenie heliocentrizmu sa zaslúžil Mikuláš Kopernik, zákony pohybu planét objavil Johannes Kepler začiatkom 17. storočia a Isaac Newton koncom 17. storočia sformuloval gravitačný zákon. S teóriou vzniku slnečnej sústavy z hmloviny prišiel po prvýkrát Immanuel Kant. Neskôr túto teóriu rozvinul francúzsky matematik Pierre Laplace a jeho teória je dodnes najširšie prijímanou hypotézou vzniku slnečnej sústavy. V 18. storočí sa známa časť slnečnej sústavy začala rozširovať. 13. marca 1781 William Herschel objavil siedmu planétu, Urán, ale sám bol dlho presvedčený, že ide o kométu. 1. januára 1801 Giuseppe Piazzi objavil nový, dovtedy neznámy typ telies, planétku (1 Ceres). V tomto prípade bol objaviteľ presvedčený, že objavil novú planétu, ale v nasledujúcich rokov boli objavené ďalšie malé telesá v priestore medzi Marsom a Jupiterom: planétky Pallas, Juno a Vesta. Postupne boli objavované ďalšie planétky a dnes je ich známych niekoľko desiatok tisíc. V roku 1846 Johann Gale objavil ďalšie veľké teleso slnečnej sústavy, planétu Neptún. S rozvojom kozmonautiky súvisel tiež rozvoj podrobného výskumu telies slnečnej sústavy sondami. Vnútorné planéty a ich mesiace skúmali sondy Mariner 10, Venera, Luna, Viking, Mars, Fobos a ďalšie. V roku 1959 sonda Luna 1 ako prvá dosiahla iné kozmické teleso – preletela okolo Mesiaca. Prvý dopad na Mesiac sa uskutočnil v tom istom roku sondou Luna 2. Prvá sonda, ktorá sa priblížila k inej planéte, bola v roku 1962 Mariner 2 a preletela okolo Venuše. O 2 roky neskôr Mariner 4 preletel okolo Marsu. Prvé pristátie na Mesiaci uskutočnila v roku 1966 sonda Luna 9, prvé pristátie na planéte – opäť Venuši – sa uskutočnilo sondou Venera 7 v roku 1970. To už ale bolo potom, ako sa prví ľudia, Neil Armstrong a Buzz Aldrin prechádzali po Mesiaci. Mesiac bol jediné teleso slnečnej sústavy, ktoré bolo zblízka preskúmané ľudskou posádkou. Ostatné časti slnečnej sústavy sú pre ľudí ešte stále nedosiahnuteľným priestorom. Keby sme sa pokúšali cestovať na okraj slnečnej sústavy vesmírnou loďou Apollo rýchlosťou /h (najväčšou rýchlosťou, akú kedy teleso s ľudskou posádkou vyvinulo), cesta len k prvej hranici slnečnej sústavy, k heliopauze v jej najbližšom bode, by nám trvala 84 rokov. V súčasnosti heliopauzu dosiahli len automatické sondy vypustené k vonkajším planétam: Pioneer 10 a 11 a Voyager 1 a 2. Okrem planét a mesiacov skúmali sondy tiež kométy: napríklad sonda Deep Impact skúmala kométu Tempel 1. Ďalšie zase preskúmali asteroidy – sonda NEAR Shoemaker asteroid Eros, japonská sonda Hayabusa zase asteroid 25143 Itokawa. Sonda New Horizons sa v súčasnosti pohybuje Kuiperovým pásom. Ako prvá preskúmala okrem iného aj trpasličiu planétu Pluto a o tri a pol roka neskôr aj oveľa menšie teleso 2014 MU69, zatiaľ najvzdialenejšie zblízka preskúmané teleso slnečnej sústavy. Okrem sond skúmajú telesá slnečnej sústavy pozemské a orbitálne ďalekohľady, napríklad Hubblov vesmírny ďalekohľad. Pohyby telies slnečnej sústavy študuje nebeská mechanika, otázky vzniku slnečnej sústavy planetárna kozmogónia. Nomenklatúra Pomenovanie telies slnečnej sústavy sa v histórii ľudstva vyvíjalo a menilo. V súčasnosti na ňu dohliada Medzinárodná astronomická únia (IAU), v rámci ktorej v roku 1973 vznikla nomenklatúrna skupina WGPSN (Working Group for Planetary System Nomenclature). V rámci nej existujú podskupiny pre povrchové útvary na Mesiaci, terestrických planétach a malých telies slnečnej sústavy. Pomenovanie povrchových útvarov sa riadi množstvom pravidiel, kde je to však možné, tam by mala byť použitá a rozvíjaná tematika ustálená v začiatkoch nomenklatúry slnečnej sústavy. Planéty známe ľuďom od začiatku ich histórie niesli mená božstiev, a preto sa aj pomenovanie novoobjavených planét (Uránu, Neptúna a Pluta) pridŕžalo tejto tradície. Mená ich satelitov majú (s výnimkou Uránu) väčšinou vzťah k svojej materskej planéte, napríklad veľké mesiace Saturnu sú pomenované po mytologických bratoch boha Saturna, titánoch. Povrchové útvary mesiacov môžu niesť mená spojené s mytológiou ako aj s charakterom povrchu. Napríklad útvary na Jupiterovom sopečnom mesiaci Io obsahujú mená postáv z mytológie ohňa, Slnka, sopiek, hromu a iných. Venuša ako jediná planéta pomenovaná podľa bohyne nesie na svojom povrchu útvary pomenované takmer výlučne ženskými menami. Prvé objavené planétky dostávali mená po ženských mytologických postavách, čo však so vzrastajúcim počtom objavov nestačilo. V súčasnosti mená planétok pochádzajú z najrôznejších oblastí kultúry, histórie a vedy. Kométy dostávajú mená podľa svojho objaviteľa, či (nanajvýš troch) objaviteľov. Každý systém pomenovania však nesie svoje výnimky. Referencie Iné projekty Externé odkazy www.boinc.sk: Zrod slnečnej sústavy Slnečná sústava na vesmir.sk www.treking.cz/astronomie/slunecni-soustava Slnečná sústava v číslach Databáza kozmických sond na výskum telies slnečnej sústavy Kde končí Sluneční soustava? Ak by bol Mesiac iba jeden pixel Zdroje


Fragment ročník 2006, číslo 3-4 Niekoľko viet Cez hranice jazykov, zvykov, spôsobov písania aj kultúr vytrvalo prežíva a rozvíja sa jedna z najsubtílnejších kultúrnych menšín na svete: ľudia, čo píšu, čítajú, prekladajú aj vykladajú a podrobujú kritike tie divné texty tvoriace najrôznejšie podoby básne. Áno, sú stále tu. Energia, ktorá ich aktivizuje a spája, sa volá poézia. Literatúra je asi predovšetkým hrou na literatúru, na plodiaci sa svet - aj preto možno často ďalej plodí literatúru ako hru na čosi iné. Nevysvetľuje sa, skôr pokračuje ďalej, len stále pri tom mení krok. V našich končinách... A v našom storočí... Literatúra je možno predovšetkým hrou na svet - s vážnymi dôsledkami pre všetkých zúčastnených: v zrkadle vidíme náhle to, čoho nikde mimo neho vôbec niet. Ocitáme sa na pokraji smelého klamu alebo uprostred nesmelej metamorfózy? Písanie je pre mňa stále plné analógií s behom - je to akt. A zanecháva za sebou akýsi návrh, možnosť, neuzatvorený osamelý pakt, nie produkt. Zanecháva. Doslova za pätami. Od prvého kroku, od nultého bodu, ktorý je nepevný, nestály, vlastne neustále zanikajúci, schopný len premietať sa, prerastať do pohyblivej siete vlastných významov. Bežcovi stále horí za pätami. Aj písaniu. Preto sa neustále vrhá dopredu - hasiť to neznáme, čo je pred ním. Hasiť, či páliť? V každom prípade pôda je tu horúca. Jediný pevný bod čítania je potom asi miesto, na ktorom spočinie čitateľ. Takýto beh aj takéto čítanie je predsa najhlbšia aktívna osamelosť. To, k čomu smeruje, je najskôr neustále obnovujúci sa počiatok. Vnímam to takto - uprostred obnovujúcej sa nestability. Rád príjmem iný, pokojnejší výklad. Lenže: od čoho sa odpichnúť? Naliehavé kroky v šere, ktoré trvajú veľmi dlho bez ohľadu na vzdialenosť. Čosi, čo nie je, chce byť vyjadrené. Bez akejkoľvek mystiky či ilúzie: čosi, čo nie je, píše v tebe komusi v tebe, kto tu ešte nie je. (Akoby pri tom len slovo za slovom mimovoľne vznikal.) A ty akoby si si pri tom iba tichou prácou a sústredeným mlčaním nevdojak krátil čas čakaním na poštára. Napokon, nemožno vylúčiť, že práve poštár môže priniesť isté svetlo do veci. Kto tam? Písať a čítať vetu značí vlastne postupovať, dostávať sa ďalej do vnútra potešenia z utvárajúcej sa skutočnosti, byť vlastne stále jednou nohou na výprave v zemi nikoho. Poľný zošit Obuj sa a choď! Stano Kočiš: New York a tak ďalej Obrázkové básne Kubica - Čím - Marián Básne nebásne Igor Jarkevič Strach z obyčajných vecí Made in Švejk (Karel Kosík, Lubomír Martínek, László Dobossy, František Dryje, Peter Zajac) Famous italian director (Rozhovor Oriany Fallaciovej s Federicom Fellinim)


text: August de Morgan (* 27. jún 1806, Madurai, India – † 18. marec 1871, Londýn, Spojené kráľovstvo) bol britský logik a matematik, ktorý sa zaoberal algebraickým vyjadrením problémov formálnej logiky. De Morganov zápis ovplyvnila algebraická logika Georgea Boolea, ktorý sa neskôr prihlásil o časť zásluh na týchto logických zákonoch. Hoci podobné pozorovania zapísal už Aristoteles a boli známy už v starom Grécku a v stredoveku, De Morgan im dal klasickú formu a zaviedol tým matematickú reč do matematickej logiky. De Morganove zákony sú ľahko dokázateľné a môžu sa zdať triviálne, avšak sú užitočné pre dôkazy platnosti záverov a pre deduktívne úlohy. Referencie Pozri aj De Morganove zákony Externé odkazy Biografia Zdroj Škótski filozofi Škótski matematici Absolventi University of Cambridge


Neformálne riešenie sporov pre spotrebiteľov


source: CulturaX

text: Dovolenky v zahraničí ľudia vyhľadávajú najmä kvôli moru. Keď nie ste celebrita, ktorá sa do zahraničia beží skryť a len nepovšimnutá si môže užiť tú najlepšiu dovolenku, kúpanie vám postačí aj za rohom. A to skoro doslova. Ak bývate na východe, k tým najväčším vodným nádržiam to máte na skok. A ani západniari sa s jazerami nedajú zahanbiť. Bežte navštíviť Slnečné [...]


EÚ dokončuje prípravy na možný brexit bez dohody 12. apríla. Keďže je čoraz pravdepodobnejšie, že Spojené kráľovstvo 12. apríla vystúpi z Európskej únie bez dohody, Európska komisia dnes dokončila prípravy na tento scenár.0f72 Na základe žiadosti premiérky Theresy Mayovej sa Európska rada (článok 50) vo štvrtok 21. marca dohodla, že posunie termín vystúpenia Spojeného kráľovstva na 22. mája 2019 za predpokladu, že Dolná snemovňa najneskôr do 29. marca 2019 schváli dohodu o vystúpení. Ak Dolná snemovňa do tohto dátumu dohodu o vystúpení neschváli, Európska rada sa dohodla, že termín vystúpenia predĺži do 12. apríla 2019. V tomto scenári sa od Spojeného kráľovstva očakáva, že pred uvedeným dátumom naznačí, ako bude ďalej postupovať. Scenár bez dohody V scenári bez dohody sa Spojené kráľovstvo stane treťou krajinou bez akýchkoľvek prechodných opatrení. Od toho momentu sa na Spojené kráľovstvo prestanú vzťahovať všetky primárne a sekundárne právne predpisy EÚ. Nebude sa uplatňovať žiadne prechodné obdobie stanovené v dohode o vystúpení. To bude mať samozrejme značne rušivý vplyv na občanov a podniky. Legislatívne krízové a prípravné opatrenia Komisia dodnes predložila 19 legislatívnych návrhov. Európsky parlament a Rada prijali alebo schválili 17 návrhov. V súčasnosti prebieha formálne prijatie všetkých týchto spisov Európskym parlamentom a Radou. Spoluzákonodarcovia čoskoro finalizujú dva ďalšie návrhy. Nároky na sociálne zabezpečenie Zaručujú sa nároky (ako sú obdobia poistenia, zamestnania vrátane samostatne zárobkovo činných osôb alebo pobytu v Spojenom kráľovstve pred vystúpením) osôb, ktoré využili svoje právo na voľný pohyb pred vystúpením Spojeného kráľovstva. Oznamy o pripravenosti Európska komisia uverejnila 90 oznamov o pripravenosti v jednotlivých odvetviach. Obsahujú podrobné usmernenia pre rôzne odvetvia, ktorých sa brexit dotýka.


Mercedes-Benz 280SL | Európske auto | Veľmi dobrý stav | 1980 Predaj Mercedes-Benz 280 SL Ponúkame na predaj tento Mercedes-Benz 280 SL v krásnej farebnej schéme. Mercedes-Benz bol dodaný nový v Holandsku v roku 1980 a je opticky aj technicky vo veľmi dobrom stave. Táto klasika je poháňaná 2800-valcom s objemom 6 280 cm185,470 a automatickou prevodovkou, ktorá poskytuje nádherný zážitok z jazdy. XNUMX SL má najazdených XNUMX XNUMX km. Na predaj Mercedes-Benz 280 SL v krásnej farebnej schéme To, čo odlišuje tento Mercedes-Benz 280 SL od ostatných, je jeho jedinečná farebná schéma. Klasické auto má krásny sivý lak a tmavomodrý interiér. Kombinácia týchto dvoch farieb je veľmi štýlová a robí z nej skutočný pútač oka. Ďalej je vybavený nádherným chrómom, barokovými kolesami a tmavomodrou mäkkou strechou, ktorá sa veľmi pekne kombinuje s interiérom. Táto klasika je vybavená aj pevnou strechou v rovnakej farbe ako auto. Už sa vidíte, ako cestujete v tomto nádhernom vozidle Mercedes-Benz 280 SL? Chcete si kúpiť Mercedes-Benz 280 SL? Hľadáte Mercedes-Benz 280 SL? Potom nechajte svoje údaje prostredníctvom kontaktného formulára na tejto stránke alebo nám zavolajte priamo na +31 416 751 393. Naši predajcovia vám radi odpovedia na všetky vaše otázky alebo vám dokonca vytvoria video z osobného obchodu.


Službou je služba označená v Štatistickej klasifikácii ekonomických činností, ktorá je uvedená v prílohe č. 1 zákona o ERP. Používanie ERP sa vzťahuje len na služby uvedené v tabuľke nižšie.


text: Prípravne kurzy CAMBRIDGE Prípravné kurzy sa rozdeľujú na individuálne a skupinové. Výhody individuálnych kurzov prihlásiť sa na ne môžete kedykoľvek počas roka sami si vyberáte počet stretnutí, ktoré chcete absolvovať sami si vyberáte dĺžku stretnutí v rozmedzí 45 min., 60 min., 90 min., 120 min. lektor sa venuje iba Vám, čo Vám umožní rýchle napredovanie môžete sa venovať častiam, ktoré potrebujete lepšie precvičiť lektor sa prispôsobuje Vášmu individuálnemu tempu máte dostatočný priestor na otázky, ktoré Vám lektor objasní Ako prebiehajú skupinové kurzy? pri tomto type kurzu absolvujete 22 stretnutí v trvaní 90 minút 2x týždenne v kombinácií dní Po/ St alebo Ut/ Št so skupinou maximálne 6 ľudí sa pripravujete na skúšku pozornosť je venovaná rovnomerne všetkým častiam skúšky a celému jej obsahu výhoda je hlavne pri nácviku konverzácií, pretože v dvojiciach môžete nacvičovať rôzne typy zadaní a vyskúšať si rozdielne reakcie spolužiak. Simulovaná skúška Simulovanej skúšky sa môžu zúčastniť aj externí kandidáti, ktorí nie sú našimi študentmi. Poplatok za skúšku je v ich prípade 25 eur. O výhodach simulovanej skúšky si môžete prečítať priamo od účastníkov.


Výber redakcie Je pomerne náročné vybrať z tohtoročných článkov tie, ktoré sa najviac páčili samotným redaktorom. Napokon v tomto súhrne ponúkame príspevky, ktoré sa týkajú zahraničnej politiky, dĺžky pracovnej doby vodičov nákladných automobilov, ale aj problému diskriminácie. Sommaire du dossier : - Blokáda Gazy musí skončiť - zhodujú sa poslanci - V ochrane práv homosexuálov musia pridať aj niektoré krajiny EÚ - Technologické novinky pomáhajú ľudské práva chrániť aj porušovať - Nové pravidlá by mali transplantácie orgánov zrýchliť a zefektívniť - Informovanie o EÚ alias novinári a ich trampoty - Poslanci a odborníci poukazujú na porušovanie ľudských práv v Severnej Kórei - Poslanci zvažujú zavedenie celoeurópskych pravidiel pre cezhraničné stávkovanie - Pravidlá o pracovnom čase vodičov sa musia vzťahovať aj na súkromníkov Blokáda Gazy musí skončiť - zhodujú sa poslanci Izraelské komando naháňa tureckú loď, ktorá sa snaží dopraviť do Gazy humanitárnu pomoc © BELGA/EPA/Cihan V ochrane práv homosexuálov musia pridať aj niektoré krajiny EÚ Technologické novinky pomáhajú ľudské práva chrániť aj porušovať Cenzúra na internete existuje aj kvôli postoju technologických firiem © BELGA_Karsten Kramer_face to face Nové pravidlá by mali transplantácie orgánov zrýchliť a zefektívniť Informovanie o EÚ alias novinári a ich trampoty Pre Michaela Stabenowa je kľúčom k úspešnej správe interakcia domácej a európskej politiky a teda pohľad z oboch strán - z domova, ale aj zo strany Európy. Ďalšie informácie : Poslanci a odborníci poukazujú na porušovanie ľudských práv v Severnej Kórei Shin Dong-Hyuk ukazuje jazvy na nohe, ktorí vznikli pri úteku z tábora © BELGA_AFP PHOTO_JUNG YEON-JE Poslanci zvažujú zavedenie celoeurópskych pravidiel pre cezhraničné stávkovanie Ďalšie informácie : - EP sa v marci 2009 vyslovil za užšiu spolupráci krajín EÚ - EP sa v marci 2009 vyslovil za užšiu spolupráci 216c krajín EÚ - Rozprava z pléna (klikni na Online gambling v sekcii Témy) - Otázka piatich poslancov - Štúdia EP o internetovom stávkovaní (anglicky) - Profil poslanca Harboura - Hazardné hry na internete: regulácia ponechaná v rukách členských štátov - EP sa v marci 2009 vyslovil za užšiu spolupráci krajín EÚ - Diskusia na Facebooku: Mala by EÚ regulovať online stávky?


text: COVID preukaz s väčšou silou: Môže sa stať, že Slovákov nepustia ani do obchodu! COVID preukaz s väčšou silou: Môže sa stať, že Slovákov nepustia ani do obchodu! | Dnes24.sk Poslanci v parlamente to schválili. Úrad verejného zdravotníctva bude môcť pri opatreniach prihliadať na COVID preukaz. 25. júl 2021 Zo Slovenska Úrad verejného zdravotníctva (ÚVZ) SR bude môcť pri tvorbe protipandemických opatrení prihliadať na digitálny COVID preukaz. Ten informuje, či osoba bola zaočkovaná proti ochoreniu COVID-19, negatívne testovaná alebo ochorenie prekonala. Vyplýva to z novely zákona o ochrane, podpore a rozvoji verejného zdravia, ktorú v nedeľu schválili poslanci. Za návrh bolo 77 zo 133 prítomných poslancov, 55 bolo proti a jeden nehlasoval. Opozícia pení: Zákon o COVID preukazoch je diskriminačný! Vstup do prevádzok "Zohľadnenie očkovania pri povolení využívania istých služieb týmto obyvateľom (oproti neočkovaným) aj počas pandémie musí byť upravené primárne zákonom (aspoň vo všeobecnej rovine). Bez zákonného splnomocnenia (na takéto zohľadnenie) pri súčasnej zákonnej úprave ÚVZ SR nesmie vydať takúto vyhlášku zohľadňujúcu očkovanie ako 'priepustku' k službám," argumentovali predkladatelia.


text: John Cage (* 5. september 1912, Los Angeles, Kalifornia, USA – † 12. august 1992, New York, New York) bol americký skladateľ aleatorickej experimentálnej hudby, spisovateľ a tvorca audiovizuálneho umenia. Študoval v USA a Paríži (aj u Arnolda Schoenberga). Prednášal na amerických a európskych univerzitách a skladateľských kurzoch. Cage je tvorcom hry na preparovaný klavír, na ktorom sa dosahujú tónové efekty podobné konkrétnej hudbe. Cage skladal diela pre preparovaný klavír, komorné a klavírne skladby, rozhlasovú a filmovú hudbu. Okrem iného sa venoval aj výtvarnému umeniu a bol známy ako vynikajúci znalec húb - mykológ. Bol spoluzakladateľom The New York Mycological Society. Referencie Iné projekty Externé odkazy Filozofi USA Skladatelia hudby 20. storočia Osobnosti z Los Angeles


text: McKINLEY Next door to nature. Už 25 rokov je meno McKINLEY synonymum najvyššej kvality v oblasti outdoor výstroje. Čaká na Vás široké spektrum výrobkov – od turistickej a horskej obuvi cez funkčné oblečenie až po ruksaky, stany a spacie vaky. Vďaka nepretržitému vývoju používaných materiálov a technológii, ako aj vďaka spolupráci s outdoor športovcami patrí dnes McKINLEY k vedúcim svetovým značkám v oblasti outdooru. Aj ak sú Vaše ciele skromnejšie ako zdolať horu McKINLEY na Aliaške vysokú viac ako 6000m, ktorej meno nesie naša značka: kvalita a trvácnosť výrobkov McKINLEY Vás presvedčí! Používané materiály Aquamax® Technológia „Aquamax” garantuje nepremokavosť, odolnosť voči vetru a priedušnosť textílií. Pomáha regulovať telesnú teplotu pri športových aktivitách, a to aj v rozdielnych klimatických podmienkach. DryPlus „Dry Plus“ od McKinley zaručuje vysoké pohodlie a príjemnú telesnú teplotu. Dry Plus je technológia s pracovania vlákien, ktorá rýchlo odvádza pot z tela. Je viacero typov vlákien Dry-Plus a ich spracovania. Sunprotection Oblečenie McKinley s logom Sunprotection je vyrobené tak, aby chránilo pokožku pred nadmerným UVA a UVB žiarením. McKinley ponúka oblečenie s rôznym stupňom ochrany pred slnkom. Vyjadruje to hodnota UPF („ Ultraviolet Protection Factor“). Stupeň ochrany pred slnečným žiarením, ktorú poskytuje oblečenie McKinley sa pohybuje v rozpätí od UPF 15 do UPF 50. Polygiene Pot v skutočnosti nezapácha. Je však živnou pôdou baktérií, ktoré zápach spôsobujú. Technológia Polygiene využíva nízke koncentrácie prírodnej soli striebra, ktorá zamedzuje množeniu týchto baktérií a bráni tak vzniku zápachu.


Ahoj , volam sa Peter Farkas mam 15 rokov a byvam v Komarne pri hraniciach s madarskom . Op by som sa rad stal preto , ze rad robim eventy a zabavam ludi , pomaham im . Skusenosti s terajsim Op teamom mam velmi dobre Skusenosti s postom OP mam uz celkom neviem ci to mozem nazvat dlhe bol som OP na predoslom vampire a aj teraz ale musel som prestat kvoli skole + nezhodi z jednym z Op teamu ktory tam uz nieje. Pri pocitaci travim tak 3 hod. denne cez tyzden , ked cez weekend kludne aj cely den . Skusenosti s plugnmi mam ale to co neviem myslim si , ze nieje problem sa doucit . nick v hre : SteweSK Dakujem za skoru odpoved .


Žiadne hodnotenie.


text: Ján Botto: Listy Jána Bottu (69. Pavlovi Dobšinskému (10. VIII. 1868)) - elektronická knižnica Koma Pavle! Predca, predca som vám ja darmo práchna a lekváru od svokrovcov nebol doniesol.[880] — Factum est.[881] Chvala Bohu a šťastlivé vivat! Zvláštny deň si vybralo prôšťa — deň valného shromaždenia Matice;[882] — aby deň narodzenia svojho nie v kalendároch, ale v letopisoch[883] naisť si mohlo. Daj Bože, že by tu i jeho kroky života mnohé poznačené boli.[884] Medzitým dajte si pozor na toho kujona, lebo Vám z toho má byť veľký antipansláv. Prvší krok jeho bol ten, že otcovi cestu do Martina zabránil.[885] Či je toto nie horrendum?[886] Preto ešte raz — pozor! — Ostatne ďakujem Vám, že ste i mňa do tejto histórii zaplietli — aždaj mi bude popriano s Vami ta účinkovať, aby tenže v otázke postavený pohan a antipansláv bez mena, na cestu pravú obrátený bol a pokrstený menom pravoslávnym. Ačpráve s ľútosťou Ti oznámiť musím, že telom na vysockých[887] poliach pripútaný, len duchom na krštení s Vami radovať sa budem. Pán Boh Vás pozdrav! i rodičov i priateľov! A Skálničanom povedz s pozdravením: že je to hanba pre nich, keď vršky skôr doniesli kvet ako tá rajská dolina.[888] V Štiavnici d. 10. Aug. 1868 Tvoj úprimný kmotor J Botto [879] — Jedna strana, 4°, signatúra 36 D 14. [880] Bottov list je odpoveďou na Dobšinského oznámenie o narodení syna; Bottovo vtipné komentovanie svojej zimnej cesty cez Zvolenskú Slatinu, odkiaľ priniesol Dobšinským dary od ich svokra Samuela Medveckého (1794 — 1876), ev. farára v Slatine. [881] Je to tak (lat.). [882] T. j. 5. 8. 1868. [883] Botto myslí na vtedajšiu ročenku Letopis Matice slovenskej (v rokoch 1864 — 1875 vyšlo dvanásť ročníkov). [884] Vladimír Dobšinský, Pavlov syn, však tieto priania Bottu ako krstného otca nesplnil — nezapísal sa do žiadnych letopisov. [885] T. j. na valné zhromaždenie Matice slovenskej. [886] hrozné, strašné (lat.) [887] Botto v tom čase vykonával komasačné práce chotára obce Vysoká pri Banskej Štiavnici. [888] Naráža na to, že Czénerovci v Skálniku, ktorí mali sobáš v ten istý deň ako Dobšinskovci, sa ešte nemôžu pochváliť potomstvom. — V Bottovom fonde sa k tomuto listu zachovali dva Dobšinského listy: 5. 8. 1868 mu oznamuje narodenie syna Vladimíra a pozýva ho na krstiny. Druhý list je nedatovaný (sekundárne ho datujeme podľa spomenutia mena Samuela na 26. 8. 1868); tu Dobšinský spomína — "veď dosť mám i pri boľačke zubov písania; píšem zvyky a povery ľudu a je toho dosť; a dnes-zajtra pošľú mi zase z Matice dáke staré nohavice na posúdenie. To ti je ozaj za vec, aké pletky zapletú sa k takej Ormisovej Pravde a k tomu matičnému súbehu. Taká bola posledne spomínaná Mariana". — Dobšinský tu má na mysli svoju lektorskú činnosť v rámci vypisovania súbehov Matice slovenskej na divadelné hry: stavia tu vedľa seba hodnotu "veselohry podľa národnej povesti" Pravda od Samuela Ormisa s hrami Kto zaplatí nohavice a Mariana od Jakuba Graichmanna.


Slovinské predsedníctvo v skratke – euractiv.sk Slovinské predsedníctvo v skratke Detailné informácie a agende Slovinského predsedníctva môžete nájsť na nasledovných stránkach: 18-mesačný program Nemeckého, Slovinského a Portugalského predsedníctva Následne po podpise Lisabonskej zmluvy hlavami štátov EÚ a ich predsedami vlád sa vynára nová výzva – ratifikácia. Nadchádzajúce predsedníctvo dúfa, že dokument podpísaný 13. decembra bude všetkými 27 krajinami ratifikovaný do konca roka 2008. Slovinsko sa bude snažiť byť pozitívnym príkladom a ratifikuje zmluvu začiatkom roka 2008. Oblasť západného Balkánu Slovinsko podčiarkuje „nesmiernu dôležitosť“ stability regiónu západného Balkánu. Stanovilo niekoľko kľúčových priorít, ktoré by mala EÚ naplniť. Rozvíjanie európskej vízie budúcnosti tamojších štátov je „vysokou prioritou“. Je potrebné dokončiť proces podpisu Stabilizačných a asociačných dohôd (SAA). Práve tie predstavujú dôležitý krok smerom k členstvu týchto krajín v EÚ. Srbsko a Bosna a Hercegovina sú krajinami, ktoré dúfajú v podpis SAA v roku 2008. Takúto víziu iniciovala samotná EÚ v druhej polovici roka 2007. Akokoľvek, „najnaliehavejšou otázkou“, ktorej EÚ v súčasnosti čelí, je ustanovenie konečného štatútu srbskej provincie Kosovo. Rozhovory sa v súčasnosti posúvajú do kritickej fázy. Nedávne rozhovory vedené medzinárodnou kontaktnou skupinou totiž zlyhali. Európski lídri sa 14. decembra 2007 na summite Európskej rady v Bruseli dohodli na vyslaní doteraz najväčšej policajnej misie na tamojšie územie. Aj napriek tejto dohode zostáva EÚ aj naďalej rozdelená v otázke, ako reagovať na prípadné jednostranné vyhlásenie nezávislosti provincie. Otázka usporiadania Kosova a následná misia EÚ v regióne sú považované za súčasne najväčšiu externú výzvu pre Európu. Očakáva sa, že Komisia po decembrovej medzinárodnej konferencii o klimatických zmenách na Bali predstaví komplexný energetický a klimatický balík. Jeho pozornosť by sa mala zamerať predovšetkým na obchodovanie s emisiami, technológiu zachytenia a uskladnenia CO2 a obnoviteľné zdroje. EÚ bude musieť diskutovať aj o tom, ako uviesť do praxe svoje vlastné klimatické záväzky. Postup a prvé výsledky by mali byť na svete do nasledujúcej klimatickej konferencie OSN, ktorá je naplánovaná na koniec roka 2009 a uskutoční sa v Kodani. Navyše, rovnako musí byť nájdený aj spoločný základ v otázke finálnej fázy liberalizácie európskych trhov s elektrickou energiou a zemným plynom. Rast a tvorba nových pracovných miest Počas jarného summitu Európskej rady (13.-14. marca 2007) budú lídri rozhodovať o vstupe do nového Lisabonského cyklu. Ide o proces celkovej revízie Lisabonskej stratégie. Slovinsko už avizovalo, že nebude iniciovať žiadne zásadné zmeny. Na druhej strane bude klásť dôraz na niektoré čiastkové oblasti: výskum a rozvoj (R&D), podpora malých a stredných firiem (SMEs), rozvoj flexibility pracovných trhov. Slovinské predsedníctvo rovnako dúfa v prijatie Integrovaných smerníc pre rast a tvorbu pracovných miest (2008-2010).


Konstantinos zo Solúnu sa rozhodol, že si na internete kúpi počítač.


text: Slovenské teplé básne si môžete vypočuť už tento utorok | Queerslovakia.sk autor Marek Hudec 19. júla 2020, 5:00 219 Zobrazení Venujú sa poézii a prijali queer identitu. Pripravte sa na scénické čítanie queer poézie v Pistoriho paláci. "Keď ležíš za plachtou, spomeniem si na tiene pri takmer rovnakej posteli, len v inom meste a bez plachiet," zaznelo v básni poetky Barbary Vojtašákovej v bloku queer poézie v novom čísle magazínu QYS, ktorý vyjde počas PRIDE týždňa. Nové diela zozbieral básnik Michal Tallo, ktorý sa vzťahu dvoch mužov venoval vo svojich zbierkach Antimita a Delta. Texty budú dramatizované počas večera, ktorý organizuje divadlo NoMantinels v Pistoriho paláci 21. júla. Tallo v časopise hovorí, že nájsť dosť queer textov nebolo jednoduché: "Pri zostavovaní bloku som si uvedomil smutnú vec. Ak by som sa chcel sústrediť iba na slovenských queer básnikov a poetky, ktoré nemajú problém otvorene sa prihlásiť ku queer identite, zohnal by som päť mien iba ťažko – ak by som, samozrejme, odmietal robiť kvalitatívne kompromisy." Tallo každoročne koordinuje súťaž Básne SK/CZ, v ktorej sa diela s queer tematikou objavujú. "Napriek tomu, že je tu viacero autorov a autoriek, o ktorých viem, že by podmienky spĺňali, s ohľadom na ich životnú situáciu by som ich zaradiť nemohol. Je to smutný a častý fakt života v tejto krajine." Rozšíril teda záber aj na Česko, kde je situácia lepšia. Nakoniec do časopisu prispeli Emma Kausc, Barbara Vojtašáková, Mária Ferenčuhová, Adam Borzič a Tallo. Po bloku poézie bude nasledovať vystúpenie huslistu Mareka Končeka. Večer pripravuje režisér Martin Hodoň s hercami Máriou Šavčíkovou, Petrom Tilajčíkom, Janom Lepšíkom a Lukášom Záhorákom.


text: ELIZA ELIZA je jednoduchý počítačový program, ktorý vedie s používateľom konverzáciu tak, že opakuje výroky a kladie jednoduché otázky založené na kľúčových slovách zachytených z predchádzajúcich komentárov. Jeho autor, Joseph Weizenbaum, napísal ELIZU ako vtip a zhrozil sa, keď zistil, že ľudia tento program berú vážne. ELIZA sa často používa na poli umelej inteligencie na dôkaz toho, že počítač, ktorý vedie rozhovor, nemusí byť vždy inteligentný. Externé odkazy[upraviť | upraviť zdroj] - FILIT – zdroj, z ktorého pôvodne čerpal tento článok.


Samozrejme sa môžete kedykoľvek odhlásiť. Ochrana osobných údajov..


Prvou výraznou zmenou je prepracovanie spracovania videostreamov. Ak máte dostatočne silný stroj s dvojjadrovým procesorom a internetové pripojenie s priepustnosťou aspoň 400 kbps, očakávať môžete celoobrazovkové video v slušnej kvalite s 30 snímkami za sekundu. Trhané videoklipy s nízkym rozlíšením sa majú stať minulosťou. Tak ako pri každej novej verzii, aj teraz prešiel audiokodek úpravami. Pri zachovaní rovnakej kvality hovoreného slova spotrebuje o polovicu dátového toku menej, ako doposiaľ. Je zrejmé, že vývojári využili skúsenosti, ktoré získali na mobilnej platforme klienta. Tretia dôležitá zmena sa týka správy dátových tokov. Ak je vaše internetové pripojenie v danej chvíli príliš preťažené, kvalita prenášaného videa automaticky poklesne. Ak sa pásmo uvoľní, vráti sa do normálu. Aby ste však prvé dve novinky využili aj v praxi, nová verzia klienta musí byť na oboch stranách komunikácie. Skype v súčasnosti registruje 405 miliónov aktívnych používateľov. Inštalačný balík nájdete na adrese http://tahaj.sme.sk/software/226.


« Na diaľnici Osamely bezec » Michal zatiaľ nenastavil/a svoj životopis Môj beh, ako som začal, ako som "dal" Štefániktrail 2014 - Napísali o nás aug 11 Super User štvrtok, 02 júl 2015 Velmi zrucne napisane, radost citat. Host utorok, 19 marec 2019


text: Luxusné samodržiace pančuchy ST105 béžové - ELEGANT.sk Dámske, samodržiace pančuchy so vzorom z exkluzívnej kolekcie (gold collection) značky Passion. Podrobný popis Mimoriadne pohodlné pančuchy z kvalitných vlakien. Sú vyrobené z priedze LYCRA, priehľadné a matné. Čipka je z rubu spevnená silikonovým prúžkom, vďaka ktorému pančuchy držia na mieste. Sú vylepšené o zosilnenú špičku. Sila vlákna je 20 DEN.


Veru, aj tento nezdravý návyk býva zodpovedný za ovísanie pŕs. Hoci sa negatíva škodlivého nikotínu prejavia najmä na pľúcach, neobídu ani pokožku. Keďže cigaretový dym znižuje množstvo kyslíka prenikajúceho do kože, i to najmenšie množstvo dymu ju môže oslabiť a spôsobiť jej predčasné starnutie. V dôsledku ničenia elastínu (bielkovinová látka, ktorá má schopnosť prenikať do pokožky a podieľa sa na zlepšení jej celkového vzhľadu), pleť postupne stráca svoju pružnosť a doplatia na to aj prsia.


text: Nástroje zjednodušeného používania Pomocné nástroje Výber jazyka Navigačný riadok Via Carlo Magno 1A I-43126 Parma Italia Európsky úrad pre bezpečnosť potravín (EFSA) bol vytvorený v rámci komplexného programu zameraného na zlepšenie bezpečnosti potravín v EÚ, na zabezpečenie vysokej úrovne ochrany spotrebiteľov a na obnovenie a zachovanie dôvery k dodávkam potravín v EÚ. Úrad EFSA poskytuje nezávislé vedecké poradenstvo o všetkých otázkach s priamym alebo nepriamym dosahom na bezpečnosť potravín. Rozsah pôsobnosti úradu EFSA pokrýva oblasti bezpečnosti potravín a krmív, výživy, zdravia a dobrých životných podmienok zvierat, ochrany rastlín a rastlinolekárstva. Úrad informuje a komunikuje o rizikách otvoreným a transparentným spôsobom. Hodnotenia rizík vypracované úradom EFSA poskytujú solídne podklady pre európske politiky a právne predpisy a Európskej komisii, Európskemu parlamentu a členským štátom EÚ pomáhajú prijímať efektívne a správne načasované rozhodnutia o riadení rizík. V zmysle zakladajúceho nariadenia (ES) č 178/2002 z 28. januára 2002 patria do pôsobnosti úradu EFSA takisto zber a analýza vedeckých údajov, určovanie vznikajúcich rizík a vedecká podpora pre Komisiu najmä v prípadoch potravinových kríz. Za riadenie úradu EFSA zodpovedá nezávislá správna rada. Jej členovia musia garantovať nestranný výkon funkcie vo verejnom záujme a nemôžu hájiť záujmy nijakej vlády, organizácie alebo odvetvia. Správna rada EFSA zabezpečuje efektívne a účinné fungovanie úradu. Zároveň zodpovedá za prípravu návrhu rozpočtu a pracovného programu úradu, za monitorovanie jeho uplatňovania, prijíma vnútorné pravidlá a predpisy a takisto menuje výkonného riaditeľa úradu EFSA, členov vedeckého výboru a vedeckých pracovných skupín. Výkonný riaditeľ EFSA je zákonným zástupcom úradu a zodpovedá sa správnej rade. Je menovaný na funkčné obdobie piatich rokov, s možnosťou opätovného menovania. Výkonný riaditeľ zodpovedá najmä za každodenné riadenie úradu, personálne záležitosti, vypracovávanie návrhu pracovného programu úradu po konzultácii s Komisiou, Európskym parlamentom a členskými štátmi EÚ. Vedecký výbor EFSA a vedecké pracovné skupiny poskytujú tvorcom európskych politík a predpisov vedecké poradenstvo v oblastiach, ako sú bezpečnosť potravín a krmív, výživa, zdravie a dobré životné podmienky zvierat, ochrana rastlín a rastlinolekárstvo. Podieľajú sa aj na plnení úloh úradu EFSA v oblasti hodnotenia environmentálnej bezpečnosti. Rastúci podiel na činnosti úradu naberá hodnotenie bezpečnosti regulovaných výrobkov, látok a údajov o nutričnej hodnote a zdravotných parametroch potravín, ktoré sa predkladajú na účely povolenia v rámci EÚ, čím sa podporuje inovácia v agro-potravinárskom odvetví. Vedecké pracovné skupiny EFSA tvoria vysokokvalifikovaní, nezávislí vedeckí odborníci s dôkladnou znalosťou hodnotených rizík. Všetci členovia sú do funkcie menovaní prostredníctvom verejného výberového konania a to na základe ich preukázanej špičkovej vedeckej spôsobilosti. Vedeckému výboru a vedeckým pracovným skupinám pomáhajú pracovníci troch vedeckých riaditeľstiev úradu EFSA. Poradné fórum EFSA zabezpečuje úzku spoluprácu medzi úradom a vnútroštátnymi úradmi pre bezpečnosť potravín vo všetkých 28 členských štátoch EÚ, ako aj medzi úradom a pozorovateľmi zo Švajčiarska a Európskej komisie. Fórum má ťažiskovú úlohu pri zabezpečovaní spolupráce úradu EFSA s členskými štátmi EÚ. Poradné fórum slúži ako platforma na výmenu informácií o potenciálnych rizikách a zdieľanie spoločného fondu poznatkov. Výkonná riaditeľka: Catherine Geslain-Lanéelle Largo N. Palli 5/A I-43100 Parma Tel.: (39) 0521 036 111 Fax.: (39) 0521 036 110 Informácie:http://www.efsa.europa.eu/en/aboutefsa/contact.htm Internetová adresa:http://www.efsa.europa.eu


č.2790 2017-04-17 18:16:15 Alena : Prosím za modlitbu za mňa, som utrápená, zúfala, som plná smútku, samoty, nevládzem ďalej. Chcem sa naučiť úplne odovzdať svoje problémy Pánu Bohu, nech On koná a nech ma nenecháva na všetko samu, nech mi zošle vhodného človeka ku mne a zošle na mňa svojho Ducha so všetkými jeho darmi. Pán Boh zapl »»» č.2791 2017-04-17 22:09:30 Maria : Prosim Ocko zošli mi do života muža ty vieš co po čom tužim. Postaraj sa o všetko prosim pomož mi. PBZ :15 A celý zástup, jakmile ho uviděl, užasl; přibíhali k němu a zdravili ho. Marek, Kapitola 9Ote č.2792 2017-04-18 08:27:39 Prosba : Prosím modlite sa za mňa a ľudí, ktorých nosím vo svojom srdci, veľmi potrebujem vašu pomoc. Nech sa stane Božia vôľa. PBZ. :22 což by to Bůh neodhalil? Zná přece tajnosti srdce. Žalmy, Kapitola 44Otevřít v Bibli » č.2793 2017-04-18 13:15:28 Anna : prosím za svého syna,aby se zbavil dluhů a našel s rodinou vhodné bydlení.Děkuji č.2794 2017-04-19 11:10:48 Mária : Prosím o modlitby za moju známu, ktorá nevie odpustiť ublíženie z minulosti. Ďakujem. č.2795 2017-04-19 12:20:49 Maria : Prosim o modlitbu aby mi Pan poslal do života manžela ktory ma bude uprimne milovat a postara sa o nas.Pane prosim priprav ma na to aby som mu bola dobrou manzelkou. Chvala Ti Pane č.2796 2017-04-20 09:11:24 Ludmila : Prosím s manželem našeho nebeského Otce a všechny sv. o plodnost a početí nového života miminka, zatím se nedaří, prosím o naději trpělivost a víru že náš Otec nám požehná DĚKUJEME č.2797 2017-04-20 20:35:21 Alena : Prosím o modlitby za vybavenie skorého termínu operácie, za priebeh operácie a silu pre ťažko chorú Annu. Ďakujem č.2798 2017-04-21 07:25:28 Maťa : Prosím Vás o modlitbu za mojú dcéru Sofinku ma 11rokov a je strašne nervozna už neviem čo s ňou a pritom bola zlaté dievčatko,Ďakujem


text: Farebná CMOS kamera s nočným videním na cca 20 metrov, nový CMOS čip novej generácie zaručuje pekný obraz. Dá sa použiť s ktorýmkoľvek rekordérom z našej ponuky, napájanie kamery je 12V DC /500mA , obrazový výstup 1V/75ohm , BNC, možno pripojiť cez redukciu BNC-CINCH aj na TV. V prípade , že chcete použiť kameru do vonkajšieho prostredia, kamera obstojí , ale nesmie na nu pršať ani snežiť, teda pod strieškou a pod. je možné ju namontovať, kamera je v našej ponuke nová vo vonkajšom prostredí ju budeme testovať a naši pracovníci vás budú informovať v prípade otázok, či je možné ju použiť aj v zime do vonkajšieho prostredia. Farba kamery je biela, kryt otočný DOME plastový housing. Kamera bude dostupná cca 26.12.2011. Skladom bude 3000kusov, objednávky prijímame už teraz. Tento produkt bol pridaný dňa 06. december 2011.


Zapoj sa do súťaže a vyhraj dron :)


text: Naši Trainee na teambuildingu | Kaufland Naši trainee referujú: "Mali sme super teambuilding!" Vyberte stránku Naše mesto Night of Chances 2021 Welcome to the Jungle! Profesia Days Bratislava Naj aj TOP zamestnávateľ Danubius Gastro Profesia Days Košice Športový deň Otvorenie Relax zóny v Nitre Kaufland na festivale Grape Raňajky s Kauflandom Profesia Days Žilina Top Employer Divadelná kvapka krvi Dni kariéry Medzinárodný deň žien v Kauflande Ako Kaufland pomohol a pomáha, kde treba Deň diverzity Medzinárodný deň otcov Naši trainee v leadership programe Prečo radi pracujete v Kauflande? Pomáhame potravinami ODPADni ODPADni Úspešný absolvent duálneho vzdelávania Samuel Ísť na Home Objavte Kaufland Spolu tvoríme tím Naši Trainee na teambuildingu Naši mladí kolegovia vymenili košele za tričká a tepláky a vybrali sa posilňovať vzájomné väzby Jednoducho povedané, dosýta si užili teambuilding! Oddych od povinností, projektov, úloh a zapracovania Teambuilding v Nízkych Tatrách bol pre našich Trainee – Moniku, Filipa, Lucku, Roba, Nikoletu, Adrianu a Maroša v prvom rade príležitosťou stretnúť sa, keďže sú roztrúsení na prevádzkach po celom Slovensku. O zážitku zo svojho teambuildingu sa s nami radi podelili vlastnými slovami: "Po príchode sme si dali spoločný obed a vrhli sme sa na úlohy, ktoré nám nachystala animátorská spoločnosť. Pri prvej úlohe sme sa rozdelili do dvoch tímov a snažili sme sa rozlúsknuť sériu úloh zameraných na logické myslenie. Postupným riešením sme získavali číselné kódy, pomocou ktorých sme mohli odomknúť truhlice obsahujúce nápovedy k ďalším číselným kódom a ďalším truhliciam. Treba povedať, že to vyzeralo na zdanlivo nekonečné a chaotické behanie od jednej truhlice k druhej, no napokon si našlo tesného víťaza, ktorý získal väčší počet mincí." "Pri druhej úlohe sa tímy premiešali, čo oživilo súťažnú atmosféru. Cieľom tejto úlohy bolo na magnetickej tabuli navigovať druhý tím, k čo najpresnejšiemu vyobrazeniu obrázku na druhej strane tabule. Po hlučnom a miestami nezrozumiteľnom usmerňovaní, sa táto úloha skončila remízou. V ďalších úlohách sme už spojili svoje sily a pokračovali jednotne. Za vybojované mince sme nakúpili maliarske potreby a plátno. Našou úlohou bolo čo najpresnejšie vyobraziť logo Kauflandu. Aj napriek značným rezervám vo výtvarnom umení sme spoločnými silami uspeli a za odmenu sme si dopriali zaslúženú večeru a oddych vo wellnesse."


Návod - Výmena batérie iPhone 8 Plus | www.fixservis.sk Návod - Výmena batérie iPhone 8 Plus | www.fixservis.sk Výmena batérie iPhone 8 Plus Vyhľadajte model Apple iPhone 8 Plus Pridané dňa 23.06.2021 02Prelepte všetky praskliny páskou 07Odmontovanie držiaku kábla displeja 08Odmontovanie držiaku zostavy snímača 13Odlepenie lepiacich úchytiek 14Odlepenie lepiacich pások batérie 16Odstránenie starého lepidla okolo okrajov iPhone-u 17Nalepenie novej lepky na batériu 18Vloženie novej batérie do iPhone-u 19Nalepenie nového lepidla okolo okrajov iPhone-u 20Spätné namontovanie iPhone-u Výrobca: Apple Kód: iPhone8Plus-05 Apple iPhone 8 Plus - Batéria 2691mAh Výrobca: Apple Kód: iPhone8Plus-11 Apple iPhone 8 Plus - Lepka pod Batériu Výrobca: Apple Kód: iPhone8Plus-08 Apple iPhone 8 Plus - Lepka pod LCD Adhesive (White) na dolnom okraji iPhone-u odskrutkujte dve 3,5 mm dlhé pentalobové skrutky pomocou skrutkovača Pentalobe (Ph0001.2) Otvorením iPhone-u sa poruší jeho vodotesné tesnenie, preto pred začatím tohto kroku majte pripravené náhradné tesnenie. Bez nového tesnenia nebude Váš iPhone odolný voči prachu a vode. Krok 2Prelepte všetky praskliny páskou Na displej iPhone-u nalepte baliacu pásku, až kým nebude zakrytý celý displej. Takto zostanú sklenené črepy zalepené a zabezpečí sa štrukturálna integrita pri zdvíhaní displeja. Noste ochranné okuliare, aby ste si chránili oči pred akýmkoľvek sklom, ktoré sa počas opravy bude otriasať. Krok 3Otváranie 1 držte bezpečne svoj iPhone a jemnou silou oddelte prísavkami obrazovku od zadnej časti telefónu. to isté opakujte okolo pravého volného rohu a po pravou okraji smerom nahor. po úspešnom uvolnení lepidla z okrajov môžete odmontujte prísavky. otvorte iPhone otočením displeja z ľavej strany. Zatiaľ sa nepokúšajte displej úplne oddeliť, pretože niekoľko krehkých plochých káblov ho stále pripája k logickej doske iPhone-u. Krok 7Odmontovanie držiaku kábla displeja Odskrutkujte štyri skrutky Phillips (JIS) pomocou skturkovača Pentalobe upevňujúce spodný držiak kábla displeja k základnej doske v nasledujúcich dĺžkach: dve skrutky 1,3 mm jedna skrutka 1,4 mm jedna 2,7 mm skrutka Krok 8Odmontovanie držiaku zostavy snímača Odskrutkujte pomocou skrutkovača Pentalobe dve skrutky upevňujúce držiak cez konektor zostavy snímača predného panela: jedna 1,0 mm skrutka jedna 1,2 mm skrutka následne držiak odstráňte Krok 9Odpojenie batérie pomocou nástroja Spudger odpojte konektor batérie zo základnej dosky. kábel konektora mierne ohnite, aby ste zabránili náhodnému kontaktu so zásuvkou a napájaniu telefónu počas opravy. Krok 10Odpojenie displeja pomocou nástroja Spudger odpojte veľký spodný konektor displeja tak, že ho vytiahnete priamo z objímky. Krok 11Odpojenie displeja 2 odpojte druhý spodný konektor kábla displeja, priamo za tým, ktorý ste odpojili v predchádzajúcom kroku. Krok 12Odpojenie displeja 3 pomocou nástroja Spudger odpojte konektor zostavy snímača vpravom hornom rohu. následne demontujte displej. Krok 13Odlepenie lepiacich úchytiek Batéria je zabezpečená štyrmi kusmi lepidla na rozťahovanie - dva v hornej a dva v dolnej časti. Každý kúsok lepidla má na konci čierny poťah, ktorý je mierne prilepený k prednému povrchu batérie. Odlepte z každej strany batérie čierny poťah. Krok 14Odlepenie lepiacich pások batérie Každá lepka má vyťahovacie chlopne, ktoré sú mierne prilepené k bočným okrajom batérie. Tento postup zopakujte zo všetkých štyroch strán. Pri ťahaní za pásy navyše nestláčajte batériu. Stlačením na batériu sa vytvoria tlakové body, ktoré sa môžu zachytiť a zlomiť lepidlo. Krok 15Vybratie batérie pomocou Fix kartičky vyberte batériu. Krok 16Odstránenie starého lepidla okolo okrajov iPhone-u pomocou nástroja Spudger odstráňte staré lepidlo po okrajoch iPhone-u. Krok 17Nalepenie novej lepky na batériu Naletpe novú lepku na zadnú stranu batérie. Uistite sa, že dve kratšie prúžky sú najbližšie ku konektoru kábla batérie. Keď je lepidlo odkryté, dávajte pozor, aby ste sa ho nedotkli. Krok 18Vloženie novej batérie do iPhone-u Krok 19Nalepenie nového lepidla okolo okrajov iPhone-u Krok 20Spätné namontovanie iPhone-u


Európsky hospodársky a sociálny výbor


text: Danubeat - Live music in Bratislava 23.03.2012 Filed in: Články Rock, džez, blues, folk, progres, metal, punk, reaggae... S pôvodnou tvorbou, coververziami, oslovujú skupiny, revivaly a projekty klubový svet, ktorý žije svojím životom. A čím viac priestoru má, tým je to lepšie. Situácia v Bratislave sa po niekoľkých rokoch stabilizovala a v súčasnosti má mesto hneď niekoľko rockových, džezových, alebo všehochuťových klubov. Ponuka je veľká, pestrá, čo pre konkurenciu nie je dobrá správa, ale pre ľudí dobrý signál. Bratislavská klubová scéna je zložená z kapiel a muzikantov, ktorí obrážajú jeden podnik za druhým, alebo sú pravidelným inventárom jedného klubu. Možno menšia životnosť, alebo neustály pohyb neumožňoval doteraz prísť s hodnotením, alebo celistvým pohľadom na túto scénu. Ani kniha fotografií Ľuboša Repku nie je komplexným výpočtom klubového života. Ani klubovou encyklopédiou s najdôležitejšími faktami, informáciami hospodárskeho charakteru z pohľadu majiteľov. Publikácia je však unikátnym zberateľským artefaktom, ktorý vyšiel v obmedzenom počte 1 000 kusov. Svojimi fotografiami sa podieľal na nej fotograf Ľuboš Repka v spolupráci s umeleckou spoločnosťou Artbeat. Hlavní hrdinovia fotografií sú preto muzikanti, ktorí spolupracujú s touto agentúrou. Najdôležitejšie pre Repku bolo zachytenie atmosféry. Či už dráždivosť rockovej hudby, upokojenosť folkovej melanchólie, alebo sústredenosť na džezovú voľnosť. Aktérmi fotografií sú viac či menej známe mená. Niektorých možno poznajú iba notorickí kluboví vymetači. Každá kapela má niekoľko fotografií, ku ktorým je priradený slovenský text a jeho anglický preklad. Pri fotkách sú myšlienky a citáty hudobníkov. Tie sú rôzneho charakteru. Buď komentujú status kapely v klubovom živote, alebo predstavujú biografiu, alebo je to voľné rozprávanie o žánri a hudbe, ktorú skupina produkuje. Odfotografované nie sú len slovenské, ale aj české a zahraničné kapely. Veľa miest sa dá z fotiek hneď dešifrovať, nad inými treba dlhšie bádať, no a nad niektorými aj po hlbšom analyzovaní zostane tajný kontúr. Z mnohých fotiek ide živelná atmosféra, z tých ďalších ponuré konštatovanie, že hudba je veľká konkurencia a o každého poslucháča treba bojovať. To sa odráža aj na portrétoch interpretov. Každý hudobník je na koncerte obchodník, s emóciami však šetriť nevie. Niekto prežíva hudbu s grimasami, niekto bojuje s tichým plačom, radosťou. Niekto sa smeje, iný vyludzuje priam mimickú stupnicu a na niekom neuvidíte nič - je nepriehľadný ako skala. Aj toto je vidno na kvalitných Repkových fotografiách, ktoré nie sú komplexným zhodnotením klubovej scény, ale zážitkovým atmosférickým zachytením. Ako príloha je CD skvelým nápadom, lebo o hudbe nemožno iba čítať, alebo sa na ňu iba pozerať. Na ploche sedemdesiat minút sa nemohli stretnúť všetky spomínané skupiny. Priestor spravodlivo dostali skladby, ktoré sa doteraz neocitli na žiadnom nosiči. Na prvý pohľad môže hroziť kvôli veľkému rozptylu žánrovosti nebezpečenstvo hudobného gulášu, ale skladby sú citlivo vybrané. Je to príjemné počúvanie, kde sa džez nebije s rockom, ale kráčajú ruka v ruke. To, že fanúšikovia Lucie Lužinskej môžu spoznať tvorbu rockových kapiel ako Strigôň, alebo Femmes Fatales, a naopak, je skvelé. Lebo hudba hranice nemá. Ani v notách, ani na fotkách... Daniel Hevier jr.


SARIO na podnikateľskej misii v Monaku a Nice | SARIO, Slovak Investment and Trade Development Agency SARIO na podnikateľskej misii v Monaku a Nice V dňoch 04.—08. marca 2019 sa uskutočnila podnikateľská misia do Monaka a Nice, počas ktorej prebehla ekonomická konferencia a business fórum podnikateľov v Monaku. Podujatie zorganizovali Slovenská obchodná a priemyselná komora (SOPK) spolu s Ministerstvom zahraničných vecí a európskych záležitostí SR, Veľvyslanectvom SR v Paríži a agentúrou SARIO. Úlohou podnikateľskej misie bolo umožnenie nadviazania obchodných kontaktov pre slovenských podnikateľov, s cieľom preskúmať možnosti exportu výrobkov a služieb do daného teritória., priblížiť lokálnym podnikateľom a zástupcom organizácií investičnú atraktivitu Slovenska, upriamiť pozornosť na možnosti investovania na Slovensku a výhody s tým spojené, ako aj oboznámiť podnikateľov s priaznivým ekonomickým vývojom Slovenskej republiky. Podujatie otvorili prezidenti Monaco Economic Board a SOPK. Za Monaco Economic Board mal prezentáciu o ekonomickom prostredí Monaka aj riaditeľ Monaco Chamber of Commerce. Po príhovore veľvyslanca Slovenskej republiky v Paríži sa predstavil s prezentáciou za Slovenskú obchodnú a priemyselnú komoru riaditeľ útvaru EÚ SOPK. Záverom konferencie prezentoval zástupca Slovenskej agentúry pre rozvoj investícií a obchodu (SARIO) aktuálne makroekonomické ukazovatele Slovenska, najsilnejšie sektory slovenského hospodárstva a investičné možnosti pre monackých podnikateľov. Zástupcovia agentúry SARIO absolvovali desiatky B2B rokovaní s účastníkmi podujatia. Zo strany Monaka sa zúčastnilo 25 monackých spoločností, ktoré absolvovali približne 80 rokovaní. Podnikatelia boli z rôznych sektorov a mali záujem o investovanie, obchodovanie aj vytváranie partnerstiev so slovenskými firmami, web development, e-commerce, energetiku, software aj kozmetiku. Zo strany zástupcov Monaco Ecomonic Board bol prejavený záujem o pripravované podujatie Slovenská kooperačná burza Nitra 2019 a spoluprácu v oblasti start-up a scale-up inovatívnych firiem. Súčasťou podnikateľskej misie bola aj návšteva MonacoTech v Monaku a Team Côte d'Azure v Nice, Francúzsko. MonacoTech je inkubátor pre inovatívne start-upy, ktorý nie je určený iba pre monacké tímy, ale aj pre zahraničné. V Team Côte d'Azur riaditeľka medzinárodných sietí odprezentovala delegácii informácie o regióne Nice a technologickom parku Sofia Antipolis, predstavila služby ich tímu a to, akým spôsobom priťahujú investície do regiónu. Na túto návštevu nadväzovala prehliadka významného technologického parku Sofia Antipolis a v ňom sa nachádzajúceho inkubátoru a co-working priestoru Le Village a sídla SAP Labs France, kde bola pripravená prezentácia o spoločnosti, jej súčasných projektoch a úspechoch. Ekonomická konferencia a business fórum zanechali v účastníkoch z Monaka veľmi dobrý dojem. Mnohí z nich predtým nemali takmer žiadne informácie o Slovenskej republike, prezentácia teda významne prispela k zviditeľneniu Slovenska medzi podnikateľskými kruhmi a informovala ich o ekonomike Slovenska a jej obchodných a investičných možnostiach. Podujatie hodnotili veľmi pozitívne aj slovenskí podnikatelia, z ktorých začali mnohí potenciálnu spoluprácu s lokálnymi firmami. Vďaka aktivitám podobného typu veríme v posilnenie vzájomnej spolupráce oboch krajín


text: Maurice Nédoncelle (* 30. október 1905, Roubaix, Francúzsko – † 25. november 1976, Strasbourg) bol francúzsky filozof a teológ, predstaviteľ francúzskeho personalizmu. Zaoberal sa problémom intersubjektivity, vzťahom ja-ty. Jeho myslením sa zaoberá aj slovenský filozof Cyril Dunaj. Referencie Externé odkazy Maurice Nédoncelle Zdroj Francúzski filozofi